text:
Yobu Job
Chapter 42
1 Awo Yobu n'addamu Mukama n'ayogera nti
2 Mmanyi nga ggwe oyinza byonna, Era nga tewali kigambo kye wateesa ekiziyizika.
3 Ani ono akisa okuteesa awatali kumanya? Kyennavudde njatula ebyo bye ssaategedde, Ebigambo eby'ekitalo ebyannemye bye ssaamanye.
4 Nkwegayiridde, wulira, nange ka njogere; Naakubuuza, naawe onziremu.
5 Nali nkuwuliddeko n'okuwulira kw'okutu; Naye kaakano eriiso lyange likulaba,
6 Kyenvudde neetamwa ne nneenenya Mu nfuufu n'evvu.
7 Awo olwatuuka Mukama bwe yamala okugamba Yobu ebigambo ebyo, Mukama n'agamba Erifaazi Omutemani nti Obusungu bwange bukubuubuukidde ggwe ne banno bombi: kubanga temunjogeddeeko ekigambo ekirina ensonga, ng'omuddu wange Yobu bw'ayogedde.
8 Kale nno mwetwalire ente ennume musanvu n'endiga ennume musanvu, mugende eri omuddu wange Yobu, muweeyo ekiweebwayo ekyokebwa; era omuddu wange Yobu anaabasabira; kubanga oyo gwe nnakkiriza nneme okubakola ng'obusirusiru bwammwe bwe buli; kubanga temunjogeddeko kigambo ekirina ensonga ng'omuddu wange Yobu bw'ayogedde:
9 Awo Erifaazi Omutemani ne Birudaadi Omusuki ne Zofali Omunaamasi ne bagenda ne bakola nga Mukama bw'abalagidde: kale Mukama n'akkiriza Yobu.
10 Awo Mukama n'akyusa obusibe bwa Yobu, bwe yasabira mikwano gye: Mukama n'awa Yobu okusinga emirundi ebiri ebyo bye yalina olubereberye.
11 Awo baganda be bonna ne bajja gy'ali ne bannyina bonna n'abo bonna be yamanyagananga nabo olubereberye, ne baliira emmere wamu naye mu nnyumba ye: ne bamukaabira ne bamukubagiza olw'obubi bwonna Mukama bwe yamuleetako: era buli muntu n'amuwa ekitundu ekya ffeeza, na buli muntu empeta eya zaabu.
12 Awo Mukama n'awa omukisa enkomerero ya Yobu okukira entandikwa ye: n'aba n'endiga kakumi mu enkumi nnya, n'eŋŋamira kakaaga, n'emigogo gy'ente lukumi n'endogoyi enkazi lukumi.
13 Era yalina abaana ab'obulenzi musanvu n'ab'obuwala basatu.
14 N'ow'olubereberye n’amutuuma erinnya Yemima; n'ow'okubiri erinnya lye Keeziya; n'ow'okusatu erinnya lye Kerenukappuki.
15 Awo mu nsi yonna ne watalabika abakazi abalungi okwenkana abawala ba Yobu: kitaabwe n'abawa obusika mu baganda baabwe.
16 Awo oluvannyuma lw'ebyo Yobu n'awangaala emyaka kikumi mu ana, n'alaba batabani be n'abaana ba batabani be, bannakasatwe.
17 Awo Yobu n'afa nga mukadde ng'awezezza ennaku nnyingi.


c: text/html

text:
Zabbuli
Chapter 42
1 Ng'empeewo bw'ewejjawejja olw'amazzi, Bw'etyo n'emmeeme yange bw'ewejjawejja ku lulwo, ai Katonda.
2 Emmeeme yange erumwa enjala ku lwa Katonda, ku lwa Katonda omulamu: Ndituuka ddi ne ndabika mu maaso ga Katonda?
3 Amaziga gange ye mmere yange emisana n'ekiro, Bwe baŋŋamba obudde okuziba nti Katonda wo ali luda wa?
4 Bino mbijjukira, ne nfuuka emmeeme yange munda yange, Bwe nnagenda n'ekibiina, ne mbatwala mu nnyumba ya Katonda, N'eddoboozi ery'essanyu n'ery'okutendereza, ekibiina ekyegendereza olunaku.
5 Kiki ekikukutamizza, emmeeme yange? Kiki ekikweraliikiriza munda yange? Suubira eri Katonda: kubanga edda ndimutendereza Olw'obulamu obw'amaaso ge.
6 Ai Katonda wange, emmeeme yange ekutamye munda yange: Kyenva nkujjuukirira mu nsi ya Yoludaani, Ne ku nsozi Kerumooni, ne ku kasozi Mizali,
7 Obuziba bukoowoola obuziba amazzi go ageefuukuula bwe gayira: Amayengo go gonna n'amasingiisira go gampiseeko.
8 Naye Mukama anaalagiranga ekisa kyo emisana, N'ekiro oluyimba lwe lunaabeeranga nange. Kwe kusaba Katonda ow'obulamu bwange.
9 Ndigamba Katonda olwazi lwange nti Kiki ekikunneerabizza? Lwaki nze okugenda nga nkaaba olw'okujooga kw'omulabe?
10 Ng'ekitala mu magumba gange, abalabe bange banvuma; Nga baŋŋamba obutayosa nti Katonda wo ali ludda wa?
11 Kiki ekikukutamizza, emmeeme yange? Kiki ekikweraliikiriza munda yange? Suubira eri Katonda: kubanga edda ndimutendereza, Bwe bulamu obw'amaaso gange, era Katonda wange.

robotstxt: allowed

filter: keep


text:
Kaabakuuku
Chapter 2
1 Ndiyimirira we nkuumira ne nneeteeka ku kigo, ne nnengera okulaba by'anaayogera nange, era bye mba nziramu eby'okwemulugunya kwange.
2 Awo Mukama n'anziramu n'ayogera nti Wandiika okwolesebwa okwo, okwole bulungi ku bipande, akusoma adduke mbiro.
3 Kubanga okwolesebwa okwo kukyali kwa ntuuko zaakwo ezaalagirwa, era kwanguwa okutuusa enkomerero, so tekulirimba: newakubadde nga kulwawo, kulindirirenga; kubanga tekulirema kujja, tekulirwawo.
4 Laba, emmeeme ye yeegulumizizza, si ngolokofu mu ye: naye omutuukirivu aliba mulamu lwa kukkiriza kwe.
5 Weewaawo, era omwenge mulyazaamaanyi, musajja wa malala, era atatuula waka; agaziya okwegomba kwe ng'amagombe, era ali ng'okufa, so tayinza kukkuta, naye n'akuŋŋaanyiza gy'ali amawanga gonna, ne yeetuumira ebika byonna.
6 Abo bonna tebalimugererako lugero ne bamukokkolerako ekikokko ne boogera nti Zimusanze oyo ayaza ebyo ebitali bibye! alituusa wa? era eyeebinika emisingo!
7 Tebaliyimuka nga tomanyiridde abo abalikuluma, tebalizuukuka abalikweraliikiriza, naawe n'oba munyago gye bali?
8 Kubanga wanyaga amawanga mangi, ekitundu kyonna ekifisseewo ku mawanga balikunyaga; olw'omusaayi gw'abantu n'olw'ekyejo ekyagirirwa ensi n'ekibuga ne bonna abakibeeramu.
9 Zimusanze oyo afunira ennyumba ye amagoba amabi, azimbe ekisu kye waggulu, awonyezebwe mu mukono gw'obubi!
10 Oteeserezza ennyumba yo ensonyi, ng'omalawo amawanga mangi, era wasobya emmeeme yo ggwe.
11 Kubanga ejjinja liryogerera waggulu nga liyima mu kisenge, n'omuti guliriddamu nga guyima mu misekese.
12 Zimusanze oyo azimba ekibuga n'omusaayi, n'anyweza ekibuga n'obutali butuukirivu!
13 Laba, tekyava eri Mukama w'eggye abantu okutengejjera omuliro, n'amawanga okweyooyeseza obutaliimu?
14 Kubanga ensi erijjula okumanya ekitiibwa kya Mukama, ng'amazzi bwe gasaanikira ku nnyanja.
15 Zimusanze oyo awa munne ebyokunywa, n'oyongerako n'obutwa bwo, n'okutamiiza n'omutamiiza olyoke otunuulire ensonyi zaabwe!
16 Ojjudde ensonyi awaabanga ekitiibwa: naawe nywa, obeere ng'atali mukomole: ekikompe eky'omu mukono gwa Mukama ogwa ddyo kirikyusibwa eri ggwe, n'ensonyi ez'obuwemu ziriba ku kitiibwa kyo.
17 Kubanga ekyejo ekyagirirwa Lebanooni kirikubikkako, n'okuzikirira kw'ensolo ezaabatiisanga; olw'omusaayi gw'abantu n'olw'ekyejo ekyagirirwa ensi n'ekibuga ne bonna abakituulamu.
18 Ekifaananyi ekyole kigasa ki, omukozi waakyo n'okwola n'akyola; ekifaananyi ekisaanuuse n'omuyigiriza w'eby'obulimba bigasa ki, omukozi w'omulimu gwe n'okwesiga n'akyesiga, okukola essanamu ensiru!
19 Zimusanze oyo agamba omuti nti Zuukuka; agamba ejjinja essiru nti Golokoka! Kino kinaayigiriza? Laba, kibikkiddwako zaabu ne ffeeza, so tewali mukka n'akamu kokka wakati mu kyo.
20 Naye Mukama ali mu yeekaalu ye entukuvu: ensi zonna zibunire mu maaso ge.


text:
Matayo
Chapter 26
1 Awo olwatuuka Yesu bwe yamala ebigambo ebyo byonna, n'agamba abayigirizwa be nti
2 Mumanyi nti olw'ebbiri walibaawo Okuyitako, n'Omwana w'omuntu aliweebwayo okukomererwa.
3 Awo bakabona abakulu n'abakadde b'abantu ne bakuŋŋaanira mu kigango kya kabona asinga obukulu, eyayitibwa Kayaafa;
4 ne bateeseza wamu Yesu okumukwasa amagezi, bamutte.
5 Naye ne bagamba nti Tuleme okumukwatira ku lunaku olukulu, abantu baleme okukaayana.
6 Naye Yesu bwe yali mu Bessaniya, mu nju ya Simooni omugenge,
7 omukazi n'ajja gy'ali, eyalina eccupa ey'amafuta ag'omugavu ag'omuwendo omungi ennyo, n'agamufuka ku mutwe, ng'atudde alya.
8 Naye abayigirizwa bwe baalaba, ne banyiiga ne bagamba nti Gafudde ki gano?
9 Kubanga gano singa gatundiddwa gandivuddemu ebintu bingi, okuwa abaavu.
10 Naye Yesu bwe yategeera n'abagamba nti Munakuwaliza ki omukazi? kubanga ankoze ekigambo ekirungi.
11 Kubanga abaavu be muli nabo bulijjo; naye temuli nange bulijjo.
12 Kubanga bw'afuse amafuta gano ku mubiri gwange, anziraze okunziika.
13 Mazima mbagamba nti Enjiri eno buli gy'eneebuulirwanga mu nsi zonna, n'ekyo omukazi ono ky'akoze kinaayogerwangako okumujjukira.
14 Awo omu ku abo ekkumi n'ababiri, eyayitibwa Yuda Isukalyoti, n'agenda eri bakabona abakulu,
15 n'agamba nti Mukkiriza kumpa ki, nange ndimuwaayo gye muli? Ne bamugerera ebitundu bya ffeeza amakumi asatu.
16 N'asookera awo okunoonya ebbanga bw'anaamuwaayo.
17 Naye ku lunaku olusookerwako olw'emigaati egitazimbulukuswa, abayigirizwa ne bajja eri Yesu, ne bagamba nti Oyagala tuteekereteekere wa Okuyitako gy'onookuliira?
18 N'agamba nti Mugende mu kibuga ewa gundi, mumugambe nti Omuyigiriza agambye nti Ekiseera kyange kinaatera okutuuka; ewuwo gye nnaaliira Okuyitako n'abayigirizwa bange.
19 Abayigirizwa ne bakola nga Yesu bw'abalagidde; ne bateekateeka Okuyitako.
20 Awo obudde bwe bwawungeera, n'atuula okulya n'abayigirizwa ekkumi n'ababiri;
21 era baali balya; n'agamba nti Mazima mbagamba nti omu ku mmwe anandyamu olukwe.
22 Ne banakuwala nnyo, ne batanula kinnoomu okumugamba nti Mukama wange, ye nze?
23 Naye n'addamu n'agamba nti Oyo akozezza awamu nange mu kibya, ye anandyamu olukwe.
24 Omwana w'omuntu agenda, nga bwe yawandiikirwa: naye zisanze omuntu oyo anaalyamu olukwe Omwana w'omuntu! kyandibadde kirungi eri oyo singa teyazaalibwa omuntu oyo.
25 Yuda, eyamulyamu olukwe, n'addamu n'agamba nti Labbi, ye nze? N'amugamba nti Ggwe oyogedde.
26 Era baali bakyalya, Yesu n'atoola omugaati, ne yeebaza, n'agumenyamu; n'awa abayigirizwa, n'agamba nti Mutoole, mulye; guno gwe mubiri gwange.
27 N'atoola ekikompe, ne yeebaza, n'abawa, ng'agamba nti Munywe ku kino mwenna;
28 kubanga kino gwe musaayi gwange ogw'endagaano, oguyiika ku lw'abangi olw'okuggyawo ebibi.
29 Naye mbagamba nti Sirinywa n'akatono okusooka leero ku guno ogubala ku muzabbibu, okutuusa ku lunaku luli lwe ndigunywa omuggya awamu nammwe mu bwakabaka bwa Kitange.
30 Bwe baamala okuyimba ne bafuluma okugenda ku lusozi olwa Zeyituuni.
31 Awo Yesu n'abagamba nti Mmwe mwenna muneesittala ku lwange ekiro kino: kubanga kyawandiikibwa nti Ndikuba omusumba, n'endiga ez'omu kisibo zirisaasaanyizibwa.
32 Naye bwe ndimala okuzuukizibwa, ndibakulembera okugenda e Ggaliraaya.
33 Naye Peetero n'addamu n'amugamba nti Bonna bwe baneesittala ku lulwo, nze seesittale n'akatono.
34 Yesu n'amugamba nti Mazima nkugamba nti Mu kiro kino, enkoko eneeba tennakookolima, ononneegaana emirundi esatu.
35 Peetero n'amugamba nti Newakubadde nga kiiŋŋwanira okufiira awamu naawe, siikwegaane n'akatono. N'abayigirizwa bonna ne boogera bwe batyo.
36 Awo Yesu n'atuuka nabo mu kifo ekiyitibwa Gesusemane, n'agamba abayigirizwa be nti Mutuule wano, ŋŋende eri nsabe.
37 N'atwala Peetero n'abaana ba Zebbedaayo bombi, n'atanula okunakuwala n'okweraliikirira ennyo.
38 Awo n'abagamba nti Omwoyo gwange guliko ennaku nnyingi, zigenda kunzita : mubeere wano, mutunule nange.
39 N'atambulako katono, n'avuunama, n'asaba, n'agamba nti Ai Kitange, ekikompe kino kinveeko, oba kiyinzika: naye si nga nze bwe njagala wabula nga ggwe bw’oyagala.
40 Nadda eri abayigirizwa, n'abasanga nga beebase, n'agamba Peetero nti Kazzi temuyinzizza kutunula nange n'essaawa emu?
41 Mutunule musabe, muleme okuyingira mu kukemebwa: omwoyo gwe gwagala naye omubiri gwe munafu.
42 Nate n'agenda omulundi ogw'okubiri, n'asaba, ng'agamba nti Ai Kitange, oba nga kino tekiyinza kunvaako, wabula nze okukinywa, ky'oyagala kikolebwe.
43 N'ajja nate n'abasanga nga beebase, kubanga amaaso gaabwe gaali gakambagga.
44 N'abaleka nate, n'agenda, n'asaba omulundi ogw'okusatu, n'ayogera nate ebigambo bimu na biri.
45 Awo n'ajja eri abayigirizwa, n'abagamba nti Mwebakire ddala kaakano, muwummule: laba, ekiseera kinaatera okutuuka, n'Omwana w'omuntu aweereddwayo mu mikono gy'abalina ebibi.
46 Muyimuke tugende: laba, andyamu olukwe anaatera okutuuka.
47 Yali akyayogera, laba, Yuda, omu ku kkumi n'ababiri, n'ajja, ng'alina ebibiina bingi ebirina ebitala n'emiggo, nga bava eri bakabona abakulu n'abakadde b'abantu.
48 Naye oyo amulyamu olukwe yabawa akabonero, ng'agamba nti Gwe nnaanywegera, nga ye wuuyo: mumukwate.
49 Amangu ago n'ajja awali Yesu, n'agamba nti Mirembe, Labbi; n'amunywegera nnyo.
50 Yesu n'amugamba nti Munnange, kola ky'ojjiridde. Awo ne bajja, Yesu ne bamussaako emikono, ne bamukwata.
51 Laba, omu ku abo abaali ne Yesu, n'agolola omukono, n'asowola ekitala kye, n'atema omuddu wa kabona asinga obukulu, n'amusalako okutu.
52 Awo Yesu n'amugamba nti Ekitala kyo kizze mu kifo kyakyo: kubanga abo bonna abakwata ekitala balifa kitala.
53 Oba olowooza nti ssiyinza kwegayirira Kitange, naye n'ampeereza kaakano bamalayika okusinga liigyoni ekkumi n'ebbiri?
54 Kale binaatuukirira bitya ebyawandiikibwa nti kigwanira okuba bwe bityo?
55 Mu kiseera ekyo Yesu n'agamba ebibiina nti Muli ng'abajjiridde omunyazi n'ebitala n'emiggo okunkwata? Nnatuulanga buli lunaku mu yeekaalu nga njigiriza, ne mutankwata.
56 Naye kino kyonna kituuse, bannabbi bye baawandiika era bituukirizibwe. Awo abayigirizwa bonna ne bamwabulira, ne badduka.
57 Ne bali abaakwata Yesu, ne bamutwala ewa Kayaafa kabona asinga obukulu, abawandiisi n'abakadde gye baakuŋŋaanira.
58 Naye Peetero n'amuvaako ennyuma wala, okutuuka mu kigango kya kabona asinga obukulu, n'ayingira munda, n'atuula n'abaweereza, alabe we binakkira.
59 Naye bakabona abakulu n'ab'omu lukiiko bonna ne banoonya obujulirwa obw'obulimba ku Yesu, balyoke bamutte;
60 ne batabulaba, newakubadde ng'abajulirwa ab'obulimba bangi abajja. Naye oluvannyuma ne bajja babiri,
61 ne bagamba nti Ono yagamba nti Nnyinza okumenya yeekaalu ya Katonda, n'okugizimbira ennaku ssatu.
62 Kabona asinga obukulu n'ayimirira, n'amugamba nti Toyanukula n'akatono? kigambo ki bano kye bakulumiriza?
63 Naye Yesu n'asirika. Kabona asinga obukulu n'amugamba nti Nkulayiza Katonda omulamu, tubuulire oba nga ggwe Kristo, Omwana wa Katonda.
64 Yesu n'amugamba nti Oyogedde: naye mbagamba nti Okusooka leero muliraba Omwana w'omuntu ng'atudde ku mukono ogwa ddyo ogw'amaanyi, ng'ajjira ku bire eby'eggulu.
65 Awo kabona asinga obukulu n'ayuza ebyambalo bye, n'agamba nti Avvodde Katonda: twagalira ki nate abajulirwa? laba, muwulidde kaakano obuvvoozi bwe:
66 mulowooza mutya? Ne baddamu ne bagamba nti Agwanidde kufa.
67 Awo ne bamuwandira amalusu mu maaso ge, ne bamukuba ebikonde: abalala ne bamukuba empi
68 nga bagamba nti Tulagule Kristo: ani akukubye?
69 Naye Peetero yali atudde bweru mu kigango: omuwala n'ajja gy'ali, n'agamba nti Naawe wali wamu ne Yesu Omugaliraaya.
70 Naye ne yeegaanira mu maaso ga bonna ng'agamba nti Ky'ogamba sikimanyi.
71 Naye bwe yafuluma okutuuka mu kisasi, omuwala omulala n'amulaba n'agamba abantu abaali awo nti N'ono yali wamu ne Yesu Omunazaaleesi.
72 Ne yeegaana nate, n'alayira nti Omuntu oyo simumanyi.
73 Ne wayitawo ebba nga ttono, abaali bayimiridde awo ne bajja ne bagamba Peetero nti Mazima naawe oli munnaabwe; kubanga enjogera yo ekutegeezezza.
74 Awo n'atanula okukolima n'okulayira nti Omuntu oyo simumanyi. Amangu ago enkoko n'ekookolima.
75 Peetero n'ajjukira ekigambo Yesu kye yagamba nti Enkoko eneeba tennaba kukookolima ononneegaanira emirundi esatu. N'afuluma ebweru, n'akaaba nnyo amaziga.


text:
Okubala
Chapter 8
1 Mukama n'ayogera ne Musa nti
2 Yogera ne Alooni omugambe nti Bw'onookoleezanga ettabaaza, ettabaaza omusavu zinaayakiranga mu maaso g'ekikondo.
3 Alooni n'akola bw'atyo; yakoleeza ettabaaza zaakyo okwakiranga mu maaso g'ekikondo, nga Mukama bwe yalagira Musa.
4 Era guno gwe gwali omulimu ogw'ekikondo, mulimu gwa zaabu mpeese; okutuuka ku ntobo yaakyo, n'okutuuka ku bimuli byakyo, kyali mulimu muweese: ng'ekyokulabirako bwe kyali Mukama kye yalaga Musa, bw'atyo bwe yakola.
5 Mukama n'agamba Musa nti
6 Yawula Abaleevi mu baana ba Isiraeri, obalongoose.
7 Era bw'onoobakola bw'oti okubalongoosa: mansira ku bo amazzi ag'okutangirira, era akamwano bakayise ku mubiri gwabwe gwonna, booze engoye zaabwe, beerongoose.
8 Kale batwale ente envubuka, n'ekiweebwayo kyako eky'obutta, obutta obulungi obutabuddwamu amafuta, n'ente envubuka ey'okubiri gitwale okuba ekiweebwayo olw'ekibi.
9 Awo onooyanjula Abaleevi mu maaso g'eweema ey'okusisinkanirangamu: n'okuŋŋaanya ekibiina kyonna eky'abaana ba Isiraeri:
10 n'oyanjula Abaleevi mu maaso ga Mukama: abaana ba Isiraeri ne balyoka bateeka emikono gyabwe ku Baleevi:
11 Alooni n'awaayo Abaleevi mu maaso ga Mukama okuba ekiweebwayo ekiwuubibwawuubibwa, ku bw'abaana ba Isiraeri, babeerenga ab'okukola okuweereza kwa Mukama.
12 Abaleevi ne bateeka emikono gyabwe ku mitwe gy'ente; naawe oweeyo emu okuba ekiweebwayo, olw'ekibi, n'ey'okubiri okuba ekiweebwayo ekyokebwa, eri Mukama, okutangirira Abaleevi.
13 N'oteeka Abaleevi mu maaso ga Alooni ne mu maaso ga batabani be, n'obawaayo okuba ekiweebwayo ekiwuubibwawuubibwa eri Mukama.
14 Bw'otyo bw'onooyawula Abaleevi mu baana ba Isiraeri: n'Abaleevi banaabanga bange.
15 Oluvannyuma Abaleevi ne balyoka bayingira okukolanga okuweereza okw'omu weema ey'okusisinkanirangamu; naawe onoobalongoosa, n'obawaayo okuba ekiweebwayo ekiwuubibwawuubibwa.
16 Kubanga baweereddwayo ddala gye ndi mu baana ba Isiraeri; naabeetwalira mu kifo ky'abo bonna abaggula nda, be babereberye ku baana ba Isiraeri bonna.
17 Kubanga ababereberye bonna mu baana ba Isiraeri bange, oba nga muntu oba nga nsolo: ku lunaku kwe nnakubira ababereberye bonna mu nsi y'e Misiri nabeetukuliza.
18 Era ntutte Abaleevi mu kifo ky'ababereberye bonna mu baana ba Isiraeri.
19 Era mpadde Abaleevi okuba ekirabo eri Alooni n'eri batabani be nga mbaggya mu baana ba Isiraeri, okukolanga okuweereza kw'abaana ba Isiraeri mu weema ey'okusisinkanirangamu, n'okutangiriranga abaana ba Isiraeri: walemenga okuba ekibonyoobonyo kyonna mu baana ba Isiraeri, abaana ba Isiraeri nga basembera mu watukuvu.
20 Bw'atyo Musa bwe yakola Abaleevi ne Alooni, n'ekibiina kyonna eky'abaana ba Isiraeri: nga byonna bwe byali Mukama bye yalagira Musa ku Baleevi, bwe batyo abaana ba Isiraeri bwe baabakola.
21 Abaleevi ne beerongoosa mu kibi, ne booza engoye zaabwe; Alooni n'abawaayo okuba ekiweebwayo ekiwuubibwawuubibwa mu maaso ga Mukama; Alooni n'abatangirira okubalongoosa.
22 Awo oluvannyuma Abaleevi ne balyoka bayingira okukolanga okuweereza kwabwe mu weema ey'okusisinkanirangamu mu maaso ga Alooni, ne mu maaso ga batabani be: nga Mukama bwe yali alagidde Musa ku Baleevi, bwe batyo bwe baabakola.
23 Mukama n'agamba Musa nti
24 Bino bye by'Abaleevi: abaakamaze emyaka abiri mu etaano n'okukirawo banaayingiranga okulwanira olutalo mu mulimu ogw'omu weema ey'okusisinkanirangamu:
25 era bwe banaawezanga emyaka ataano, banaalekeranga awo okulwanira mu mulimu, nga tebakyaweereza;
26 naye banaakoleranga wamu ne baganda baabwe mu weema ey'okusisinkanirangamu, okukuuma bye baateresebwa, nga tebaweereza kuweereza kwonna. Bw'otyo bw'onookola Abaleevi mu ebyo bye baateresebwa.


text:
1 Samwiri
Chapter 7
1 Awo Abakiriyasuyalimu ne bajja ne baddukira essanduuko ya Mukama, ne bagireeta mu nnyumba ya Abinadaabu ku lusozi, ne batukuza Eriyazaali mutabani we okukuumanga essanduuko ya Mukama.
2 Awo olwatuuka okuva ku lunaku essanduuko bwe yabeera mu Kiriyasuyalimu, ne wabaawo ekiseera kinene; kubanga gyali emyaka abiri n'ennyumba ya Isiraeri yonna ne banoonya Mukama nga banakuwala.
3 Awo Samwiri n'agamba ennyumba ya Isiraeri yonna nti Oba nga mukomawo eri Mukama n'omutima gwammwe gwonna, kale muggyeewo bakatonda abagenyi ne Baasutaloosi bave mu mmwe, muteekereteekere Mukama emitima gyammwe, mumuweereze yekka: naye alibalokola mu mukono gw'Abafirisuuti.
4 Awo abaana ba Isiraeri ne balyoka baggyawo Babaali ne Baasutaloosi, ne baweereza Mukama yekka.
5 Awo Samwiri n'ayogera nti Mukuŋŋaanye Isiraeri yenna bajje e Mizupa, nange ndibasabira eri Mukama.
6 Ne bakuŋŋaanira e Mizupa, ne basena amazzi, ne bagafuka mu maaso ga Mukama, ne basiiba ku lunaku olwo, ne boogerera eyo nti Twasobya ku Mukama. Samwiri n'alamulira abaana ba Isiraeri e Mizupa.
7 Awo Abafirisuuti bwe baawulira ng'abaana ba Isiraeri bakuŋŋanidde e Mizupa, abaami b'Abafirisuuti ne batabaala Isiraeri. N'abaana ba Isiraeri bwe baakiwulira ne batya Abafirisuuti.
8 Abaana ba Isiraeri ne bagamba Samwiri nti Toleka kukaabira Mukama Katonda waffe ku lwaffe atulokole mu mukono gw'Abafirisuuti.
9 Awo Samwiri n'addira omwana gw'endiga oguyonka n’aguwaayo okuba ekiweebwayo ekyokebwa ekiramba eri Mukama: Samwiri n'akaabira Mukama ku lwa Isiraeri: Mukama n'amuddamu.
10 Awo Samwiri ng'awaayo ekiweebwayo ekyokebwa, Abafirisuuti ne basembera okulwana ne Isiraeri: naye Mukama n'abwatuka okubwatuka okunene ku lunaku olwo ku Bafirisuuti n'abakeŋŋentereza; ne bameggebwa wansi mu maaso ga Isiraeri.
11 Abasajja ba Isiraeri ne bava mu Mizupa ne bagoberera Abafirisuuti ne babatta okutuusa lwe baatuuka ku Besukali.
12 Awo Samwiri n'addira ejjinja, n'alisimba wakati w'e Mizupa ne Seni, n'alituuma erinnya lyalyo Ebenezeri, ng'ayogera nti Okutuusa kaakano Mukama atubedde.
13 Abafirisuuti ne bajeemululwa bwe batyo, ne batatuuka lwa kubiri mu nsalo ya Isiraeri: n'omukono gwa Mukama gwalwana n'Abafirisuuti ennaku zonna eza Samwiri.
14 N'ebibuga Abafirisuuti bye baali baggye ku Isiraeri ne bizzibwa eri Isiraeri okuva ku Ekuloni okutuusa ku Gaasi; n’ensalo yaabyo Isiraeri n’agiggya mu mukono gw'Abafirisuuti. Ne Isiraeri n'Abamoli ne baba n'emirembe.
15 Samwiri n’alamulira Isiraeri ennaku zonna ez'obulamu bwe.
16 Ne yeetooloolanga buli mwaka n'agenda e Beseri ne Girugaali ne Mizupa; n'alamulira Isiraeri mu bifo ebyo byonna.
17 N'addangayo e Laama kubanga ye yali ennyumba ye; n’alamulira eyo Isiraeri: n'azimba eyo ekyoto eri Mukama.


text:
Omubuulizi
Chapter 8
1 Ani ali ng'omugezigezi? era ani amanyi ekigambo bwe kitegeezebwa? Amagezi g'omuntu ganyiriza amaaso ge, n'obukakanyavu bw'amaaso ge ne buwaanyisibwa.
2 Nkuweerera ebigambo, nti Okwatanga ekiragiro kya kabaka, era kyova okola bw'otyo olw'ekirayiro kya Katonda:
3 Toyanguyirizanga kuva w'ali; tolemeranga mu kigambo ekibi: kubanga akola buli ky'ayagala.
4 Kubanga ekigambo kya kabaka kirina obuyinza; era ani ayinza okumugamba nti Okola ki?
5 Buli akwata ekiragiro talibaako kigambo kibi ky'alimanya; n'omutima gw'Omuntu omugezigezi gwawula ekiseera n'okuteesa:
6 kubanga buli kigambo ky'oyagala okukola kibaako ekiseera kyakyo n'okuteesa kwakyo; kubanga obuyinike bw'omuntu bumuzitoowerera nnyo:
7 kubanga tamanyi ekiribaawo: kubanga ani ayinza okumubuulira bwe kiriba?
8 Tewali muntu alina obuyinza ku mwoyo okuziyiza omwoyo; so talina buyinza ku lunaku olw'okufiiramu; so mu ntalo ezo temuli kusindikibwa: so n'obubi tebulimuwonya oyo abugoberera.
9 Ebyo byonna nabiraba, ne nzisaayo omutima gwange eri buli mulimu ogukolebwa wansi w'enjuba: wabaawo ekiseera omuntu omu bw'abeera n'obuyinza ku mulala olw'okumukola obubi.
10 Era nate nalaba ababi nga babaziika, ne bajja eri entaana; n'abo abaakolanga eby'ensonga ne bagenda nga bava mu kifo ekitukuvu, ne beerabirwa mu kibuga: era n'ekyo butaliimu.
11 Kubanga omusango ogusalirwa ekikolwa ekibi tebagutuukiriza mangu, omutima gw'abaana b'abantu kyeguva gukakasibwa ddala mu bo okukola obubi.
12 Alina ebibi newakubadde ng'akola obubi emirundi kkumi n'awangaala nnyo, era naye mazima mmanyi ng'abo abatya Katonda banaabanga bulungi, abatya mu masso ge:
13 naye omubi taabenga bulungi, so taliwangaala nnaku nnyingi eziri ng'ekisiikirize; kubanga tatya mu maaso ga Katonda.
14 Waliwo obutaliimu obukolebwa ku nsi; nga waliwo abantu abatuukirivu abagwibwako ebiriŋŋanga omulimu ogw'ababi; naye waliwo abantu ababi abagwibwako ebiriŋŋanga omulimu ogw'abatuukirivu: ne njogera nga n'ekyo butaliimu.
15 Awo ne nsiima ebinyumu, kubanga omuntu talina kintu kyonna ekisinga obulungi wansi w'enjuba wabula okulyanga n'okunywanga n'okusanyukanga: kubanga ebyo binaabeeranga naye mu kutegana kwe ennaku zonna ez'obulamu bwe Katonda bw'amuwadde wansi w'enjuba.
16 Bwe nnassaayo omutima gwange okumanya amagezi, n'okulaba emirimu egikolebwa ku nsi: (kubanga waliwo era atafuna tulo mu maaso ge emisana n'ekiro:)
17 awo ne ndaba omulimu gwonna ogwa Katonda; omuntu nga tayinza kukebera mulimu ogukolebwa wansi w'enjuba: kubanga omuntu ne bw'ategana atya okugukebera, naye taligulaba; weewaawo, nate omugezigezi ne bw'alowooza okugumanya, nate taliyinza kugulaba.


text:
Essuula 9
1 Naye Sawulo bwe yali akyayogera ebigambo eby'okukanga n'eby'okutta abayigirizwa ba Mukama waffe, n'agenda eri kabona asinga obukulu,
2 n'amusaba ebbaluwa ez'okugenda e Ddamasiko, eri amakuŋŋaaniro, bw'alirabayo abantu ab'ekkubo, oba nga basajja oba bakazi, abasibe abaleete e Yerusaalemi.
3 Awo bwe yali ng'atambula, ng'anaatera okutuuka e Ddamasiko, amangu ago omusana oguva mu ggulu ne gumwakira okumwetooloola,
4 n'agwa wansi, n'awulira eddoboozi nga limugamba nti Sawulo, Sawulo, onjigganyiza ki?
5 N'agamba nti Ani ggwe, Mukama wange? Ye n'agamba nti Nze Yesu, gw'oyigganya ggwe:
6 naye golokoka oyingire mu kibuga; onoobuulirwa ebikugwanidde okukola.
7 Naye abaali batambula naye ne bayimirira nga basamaaliridde, kubanga bawulidde eddoboozi naye ne batalaba muntu.
8 Sawulo n'agolokoka wansi, amaaso ge bwe gaazibuka, n'atalaba kintu: ne bamukwata ku mukono ne bamuleeta e Ddamasiko.
9 N'amala ennaku ssatu nga talaba, era nga talya, wadde nga tanywa.
10 Yaliyo omuyigirizwa mu Ddamasiko, erinnya lye Ananiya; Mukama waffe n'amugamba mu kwolesebwa nti Ananiya. N'amugamba nti Laba, nze nzuuno, Mukama wange.
11 Mukama waffe n'amugamba nti Golokoka ogende mu kkubo eriyitibwa Eggolokofu, obuulirize mu nnyumba ya Yuda omuntu erinnya lye Sawulo ow'e Taluso; kubanga, laba, asaba;
12 era alabye omuntu, erinnya lye Ananiya, ng'ayingira, ng'amussaako emikono azibule.
13 Naye Ananiya n'addamu nti Mukama wange, omuntu oyo nnawulira ebigambo bye mu bangi, obubi bwe yakolanga abatukuvu be abali e Yerusaalemi bwe buli obungi:
14 ne wano alina obuyinza obuva eri bakabona abakulu okubasiba bonna abakusaba erinnya lyo.
15 Naye Mukama waffe n'amugamba nti Genda; kubanga oyo kye kibya ekironde gye ndi okutwalanga erinnya lyange mu maaso g'amawanga ne bakabaka n'abaana ba Isiraeri.
16 Kubanga ndimulaga ebigambo bwe biri ebingi ebimugwanidde okubonyaabonyezebwa olw'erinnya lyange.
17 Ananiya n'agenda n'ayingira mu nnyumba, bwe yamussaako emikono n'ayogera nti Ow'oluganda Sawulo, Mukama waffe antumye, Yesu eyakulabikira mu kkubo lye wafulumamu, ozibule, ojjuzibwe Omwoyo Omutukuvu.
18 Amangu ago ku maaso ge ne kuba ng'okuvuddeko amagamba, n'azibula, n'ayimirira n'abatizibwa:
19 bwe yatoola emmere n'afuna amaanyi. N'abeera n'abayigirizwa abaali mu Ddamasiko ennaku nnyingiko.
20 Amangu ago n'abuulira Yesu mu makuŋŋaaniro ng'oyo ye Mwana wa Katonda.
21 Bonna abaamuwulira ne beewuunya ne bagamba nti Si ye wuuno eyanyaganga mu Yerusaalemi abaasabanga erinnya eryo? kye kyamuleeta ne wano abasibe abatwale eri bakabona abakulu.
22 Naye Sawulo ne yeeyongeranga okuba n'amaanyi n'akwasanga ensonyi Abayudaaya abaali batuula e Ddamasiko, ng'ategeereza ddala nti oyo ye Kristo.
23 Awo bwe waayitawo ennaku nnyingi, Abayudaaya ne bateesa okumutta.
24 Naye amagezi gaabwe Sawulo n'agamanya. Ne bateeganga ne ku nzigi emisana n'ekiro okumutta.
25 Naye abayigirizwa be ne bamutwala kiro ku kisenge, ne bamussiririza mu kisero.
26 Bwe yatuuka e Yerusaalemi n'agezaako okwegatta n'abayigirizwa: ne bamutya bonna, nga tebannaba kukkiriza nga naye muyigirizwa.
27 Naye Balunabba n'amutwala n'amuleeta eri abatume, n'abannyonnyola bwe yalaba Mukama waffe mu kkubo, era nti yayogera naye, ne bwe yabuulira n'obugumu mu Ddamasiko mu linnya lya Yesu.
28 N'abeeranga wamu nabo ng'ayingiranga ng'afulumanga mu Yerusaalemi,
29 ng'abuuliranga n'obugumu mu linnya lya Mukama waffe: n'ayogera n'awakananga n'Abakerenisiti: naye ne bagezaako okumutta.
30 Ab'oluganda bwe baategeera ne bamutwala e Kayisaliya, ne bamusindika e Taluso.
31 Awo ekkanisa eyali mu Buyudaaya bwonna ne mu Ggaliraaya ne mu Samaliya n'eba n'emirembe, ng'ezimbibwanga; era ng'etambuliranga mu kutya Mukama waffe ne mu ssanyu ery'Omwoyo Omutukuvu ne yeeyongera.
32 Awo olwatuuka Peetero bwe yali ng'ayita wonna wonna, n'aserengeta eri abatukuvu abaali batuula mu Luda:
33 n'asangayo omusajja erinnya lye Ayineya eyali yaakamaze ku kitanda emyaka munaana, olw'endwadde y'okukoozimba.
34 Peetero n'amugamba nti Ayineya, Yesu Kristo akuwonya: yimirira, weeyalire. Amangu ago n'ayimirira.
35 Bonna abaali batuula mu Luda ne mu Saloni ne bamulaba ne bakyukira Mukama waffe.
36 Awo waaliwo mu Yopa omukazi omuyigirizwa, erinnya lye Tabbiisa (okutegeezebwa kwalyo ayitibwa Doluka): omukazi oyo yali ajjudde ebikolwa ebirungi n’abintu bye yagabanga.
37 Olwatuuka mu nnaku ezo n'alwala n'afa: bwe baamala okumunaaza ne bamuteeka mu kisenge ekya waggulu.
38 Era kubanga Luda kyali kumpi ne Yopa, abayigirizwa bwe baawulira nga Peetero gyali, ne bamutumira abantu babiri nga bamwegayirira nti Tolwa, tuukirira gye tuli.
39 Peetero n'agolokoka n'agenda nabo. Bwe yatuuka ne bamutwala mu kisenge ekya waggulu: ne bannamwandu bonna ne bayimirira kumpi naye, nga bakaaba nga boolesa ebizibawo n'ebyambalo Doluka bye yakolanga ng'akyali nabo.
40 Naye Peetero n'abafulumya bonna n'afukamira n’asaba; n'akyukira omulambo n'agamba nti Tabbiisa, yimirira. N'azibula amaaso ge; awo bwe yalaba Peetero, n'agolokoka n'atuula.
41 N'amuwa omukono n'amuyimusa; awo bwe yamala okuyita abatukuvu ne bannamwandu, n'amuleeta, nga mulamu.
42 Ne kitegeerwa mu Yopa kyonna; bangi ne bakkiriza Mukama waffe.
43 Awo olwatuuka n'alwayo ennaku nnyingi mu Yopa mu nnyumba ya Simooni omuwazi w'amaliba.


text:
Bya HERBERT MUSOKE
OKUKEKKEREZA amasannyalaze kimu ku bigenda okukuyamba okukendeeza ku nsaasaanya mu bizinensi n’amakaago oyongere ku ssente z’otereka.
Ying. Charles Lwanga owa LEEM Electronics e Katwe, agamba nti bakaaba amasannyalaze olw’okubulwa engeri ey’okukekkereza, era annyonnyola ku ngeri gye yayiiyizzaamu ekyuma kino:
“Ekigaggawaza omuntu si ssente z’ayingiza wabula z’asaasaanya ku ezo z’ayingiza. Singa oyingiza ssente nnyingi era ng’osaasaanya nnyingi, omuntu ayingiza ekitono era ng’asaasaanya kitono n’atereka kinene agaggawala okukusooka.
Olw’okuba amasannyalaze gatwala ssente nnyingi nnasalawo okuyiiya ekyuma ekiyinza okubayamba okukekkereza.
Nnasooka ne njiiya ppaasi ekozesa amasannyalaze g’enjuba, era bwe nnalaba ekyo kikoze ne njiiya n’ekyo ekikolebwa ku masannyalaze ag’enjuba n’aga bulijjo.Wano osobola okukozesa sola ate bw’aggwaako ne geeteeka ku ga UMEME nga tewali kusooka kwetolooza.
Mu mawanga agaakula, kumpi muli kizimbe omuli eby’amaka ne bizinensi by’assibwako obuuma okukola amasannyalaze okuva ku njuba era nga balina enkogera egamba nti, ‘Kekkereza amasannyalaze waakiri mu kiseera ky’omusana’.
Nnalaba nga naffe tusobola okukekkereza amasannyalaze nga tukozesa ebyuma ebikekkereza amasannyalaze omuli obuuma bwa sola, amataala agakekkereza, ttivvi, leediyo n’ebirala nga bino birimu tekinologiya wa
EKYUUMA KYA UMEME SOLAR HYBRID
Ekyuma kino kikozesa amasannyalaze ag'enjuba n'aga UMEME era kyekyusa kyokka okuva ku kika ky'amasannyalaze agamu okudda ku kirala okusinziira ku bungi obwetaagibwa okukola ky'oyagala.
Wabula ebintu ebimu ng'amataala, ttivvi ne leediyo bibeera ku masannyalaze ga njuba obudde bwonna kuba bikozesa amasannyalaze mangi. Okugeza ettaala yeetaaga waatisi 100, ekitegeeza nti singa eyakira essaawa 10 obeera omaze okukozesa yuniti y'amasannyalaze.
Bw’obeera n'amataala 4 mu maka mu ssaawa 10 obeera omaze okukozesa 2018.6 nga buli yuniti ogibalidde ku 520.4/-. Kino kitegeeza nti omwezi amataala ana (4) gakutwalako 149,875.2/- ate omwaka 1,798,502.4/-.
Ate ow'amakolero oba ekifo ekitwala amataala amangi nga 20 ate nga tegavaako okugeza essomero, buli lunaku etaala emu ekutwalako 1,138.56/- bw'okubisaamu amataala g'olina ku kkolero lyo tugambe 20, kitegeeza nti osaasaanya 22,771.2/- olunaku ate omwezi ogw'ennaku 30 osaasaanya 683,136/- ku mataala gokka ng'obalidde ku 474.4 ezaagerekebwa aba ERA mu 2014 olwo omwaka n'osaasaanya 8,197,632/-.
Ssente zino osobola okuzifissa singa ogula ekyuma ekisika amasannyalaze okuva ku njuba gamba eya 500,000/- n'ofissa ne z'okolamu ebirala.
Lwanga ng’alaga paasi ekolera ku soola emu ku z’akola
ENKOLA Y'EKYUMA KYA UMEME SOLAR HYBRID
Okukozesa ekyuma kino kikwetaagisa okubeera n’ekisowaani eky’amasannyalaze g’enjuba, ekyuma ekikyusa amasannyalaze gano oba yinvaata ssaako ekyuma kya USH.
Ggwe alina amasannyalaze ga soola, UMEME ne yinvaata kikwataagisa kugula kyuma kino ekigula wakati wa 250,000/- ne 2,000,000/-.
Mu kuyunga ekyuma kino, ebintu byonna ebikozesa amasannyalaze amatono, bikolera ku soola ate bwe kiwulira nga ky'otaddeko kyetaagisa amasannyalaze mangi oba nga baatule eweddeko kikyuusa kyokka okudda ku ga UMEME.
Kino kitegeeza nti, ggwe eyeetaaga ekitangaala ng'ab’essomero, abalunda enkoko, aba sitoowa n'abalala enkola eno ekuyamba nnyo kuba obeera n'amasannyalaze essaawa yonna ne bw'obeera toliiwo ate ku ssente entono ddala.
EBIRALA BY’AKOZE
Lwanga yasooka kukola paasi eyassibwamu tekinologiya akendeeza amasannyalaze n'enywa kitono.
Akola n’obuuma obuyamba okutereeza amasannyalaze mu nnyumba yo ebintu byo obutayitamu masannyalaze gazze mangi.
OKUSOOMOOZEBWA
Gavumenti tevuddeeyo kubayamba kukuuma buyiiya bwa Bannayuganda ng'abagwiira batwala ebintu byabwe ne babizza nga babikyusizza ne bigulwa buwanana.
Okulwanira akatale n'abagwiira abaleeta ebintu ng'ebyaffe ku bbeeyi eya wansi ate ng'ebya wano bya buseere wadde nga biri ku mutindo ogusinga ebyabwe ekivuddeko kkampuni za wano okugwa.


text:
Yoweeri
Chapter 1
1 Ekigambo kya Mukama ekyajjira Yoweeri mutabani wa Pesweri.
2 Muwulire kino, mmwe abakadde, era mutege okutu, mmwe mwenna abali mu nsi. Kino kyali kibaddewo mu biro byammwe oba mu biro bya bajjajjammwe?
3 Mukibuulire abaana bammwe, n'abaana bammwe babuulire abaana baabwe, n'abaana baabwe ab'emirembe emirala.
4 Ebyo akawuka bye kafissizzaawo enzige ebiridde; n'ebyo enzige bye yafissizzawo kalusejjera kabiridde; n'ebyo kalusejjera bye kafissizzaawo akaacaaka kabiridde.
5 Muzuukuke, mmwe abatamiivu, mukaabe amaziga; muwowoggane, mmwe mwenna abanywa omwenge, olw'omwenge omuwoomerevu; kubanga gumaliddwawo okuva ku kamwa kammwe.
6 Kubanga eggwanga litabadde ensi yange, ery'amaanyi eritabalika: amannyo ge mannyo ga mpologoma, era alina amasongezo ag'empologoma enkulu.
7 Azisizza omuzabbibu gwange, era asasambudde omutiini gwange: agusasambulidde ddala, era agusudde wala; amatabi gaagwo gafuuse meeru.
8 Kungubaga ng'omuwala ey'esibye ebibukutu bw'akungubagira bba ow'omu buwala bwe.
9 Ekiweebwayo eky'obutta n'ekiweebwayo eky'okunywa bimaliddiwawo okuva mu nnyumba ya Mukama; bakabona, abaweereza ba Mukama, bawuubaala.
10 Ennimiro ezise, ensi ewuubaala; kubanga eŋŋaano ezise, omwenge omusu gukaze, amafuta gaggweerera.
11 Mukwatibwe ensonyi, mmwe abalimi, muwowoggane, mmwe abawawaagula emizabbibu, olw'eŋŋaano ne sayiri; kubanga ebikungulwa eby'omu nnimiro bifudde.
12 Omuzabbibu guwotose, n'omutiini guyongobera; omukomamawanga n'olukindu n'omucungwa, emiti gyonna egy'omu nnimiro, giwotose: kubanga essanyu liwotose okuva ku baana b'abantu.
13 Mwesibe ebibukutu mukungubage, mmwe bakabona; muwowoggane, mmwe abaweereza ab'ekyoto; mujje mugalamire nga mwambadde ebibukutu mukeese obudde, mmwe abaweereza ba Katonda wange: kubanga ekiweebwayo eky'obutta n'ekiweebwayo eky'okunywa baguguba nabyo eri ennyumba ya Katonda wammwe.
14 Mutukuze okusiiba, muyite okukuŋŋaana okutukuvu, mukuŋŋaanyize abakadde ne bonna abali mu nsi eri ennyumba ya Mukama Katonda wammwe, mumukaabire Mukama.
15 Zitusanze olw'olunaku kubanga olunaku lwa Mukama lunaatera okutuuka, era lulijja ng'okuzikiriza okuva eri Omuyinza w'ebintu byonna.
16 Emmere temaliddwawo ffe nga tulaba, weewaawo, essanyu n'okujaguza okuva mu nnyumba ya Katonda waffe?
17 Ensigo zivunda wansi w'amafunfugu gaazo; amawanika galekeddwawo, amaterekero gasuuliddwa; kubanga eŋŋaano ewotose.
18 Ensolo nga zisinda! amagana g'ente gabuliddwa amagezi, kubanga tezirina muddo; weewaawo, ebisibo by'endiga birekeddwawo.
19 Ai Mukama, ggwe nkaabira: kubanga omuliro gwokezza amalundiro ag'omu ddungu, n'ennimi zaagwo zookezza emiti gyonna egy'omu nnimiro.
20 Weewaawo, ensolo ez'omu nsiko zikuwankirawankira: kubanga emigga egy'amazzi gikalidde, n'omuliro gwokezza amalundiro ag'omu ddungu.


text:
Bya RASHIDAH NAKYAZZE
OBUSIRAAMU bukkiriza abakyala okwewundaokulabika obulungi naddala eri babbaabwe. Wabula waliwo ebintu ebimu ebitakkirizibwa ng’oyo yenna abikola aba ayolekedde obutafuna mpeera.
Omukyala alina okwebikkirira yenna okuva ku nviiri okutuuka ku bigere.
Ekimu ku ebyo ebigaanibwa kwe kwongereza enviiri enkolere ku mutwe.
Nabbi Muhammad (S.A.W) agamba nti, ‘Allah yakolimira oyo yenna ayunga enviiri n’oyo gwe baziyungako.’
Sheikh Muhammad Ismael Mayambala Imaam w’omuzigiti gwa Bilal e Bwaise agamba nti,.enviiri zonna ezisibwa zikkirizibwa kasita zibeera nga si nnyungeko ate nga mbikkeko.
Ayongerako nti, wuzi zikkiribwa kubanga zo teziringa nviiri naye enviiri nga wiivu, wiigi, ebigwa n’endala ze bagatta ku nviiri tezikkirizibwa kuba omuntu abeera yeefaanaanyiriza ky’atali.
Ddaayi oba okuteeka langi mu nviiri nakyo tekikkirizibwa kuba abuza obutonde bw’enviiri naye ‘tinti’ oba langi evaamu byo bikkirizibwa.
Nabbi Muhammad (S.A.W) yagamba nti, omukyala yenna asiba enviiri bw’anaafa nga teyeenenyezza, waakugenda mu muliro era tajja kuwulira wadde ku kawoowo k’Ejjana (Surat Qasas, 28:77).
Sheikh Mayambala akubiriza abakyala bonna okukola ebisanyusa Allah basobole okukolerera e Jjana.


text:
Kkampuni ya Vision Group efulumya Bukedde, ekwataganye ne bbanka ya dfcu, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda. Abanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande okutuuka mu September. Anaanywa mu banne akendo waakufuna obukadde150 tumutwale n’okulambula abalimi n’abalunzi abaatikirivu mu Budaaki. Omuwanguzi waakulangirirwa mu October 2014. Leero Jedward sserinnya akuleetedde ffaamu ya Del esangibwa e Buyiki mu disitulikiti y’e Mukono etendeka abantu mu nnima n’okulunda ebyomulembe batere beegobeko obwavu.
EKIMU ku biremesa abalimi n’abalunzi okufuna ensimbi bwe butamanya nnima n’ennunda eyomulembe. Kino kye kimu ku bituli Del farm by’eyamba abantu okulongoosaamu.
Ennima eyomulembe tekoma ku nnimiro kwokka, wabula omulimi okuba n’amagezi ku ngeri gy’ayinza okufunamu ensigo ennungi bwe biba birime oba olulyo olw’omulembe singa biba ebisolo. Singa bino omala okubifuna n’ogattako okuba n’amagezi ku ndabirira n’okukebera n’ettaka olwo enkumbi mazima tejja kukulimba.
Mw. Jasper Mayeku akulira okunoonyereza ku tekinologiya n’okugatta omutindo ku birime ku faamu ya Del Farm esangibwa ku kyalo Buyiki mu ggombolola y’e Nnama mu disitulikiti y’e Mukono agamba nti, ku ffaamu yaabwe bawa amagezi ku nnima y’emiti ennungi ne ku bika ebikula amangu, ennima y’olusuku, okulunda embizzi ne tekinologiya ow’omulembe, okulunda enkoko, ente n’ebirala.
Tebakoma ku magezi gokka, wabula balina n’omukugu ayamba abalimi okukebere ettaka olwo n’osimba ekirime ng’olina obukakafu nti kijja kukula bulungi.
Mayeku agamba nti, ku ffaamu yaabwe balina nnasale ey’emiti egy’enjawulo okuli omusizi, kalitunsi, endokwa z’emmwaanyi n’ebirala era nga bakola okunoonyereza okumala ku miti gino ne bagirabirala bulungi.
Ebirala bye bakola, balunda embizzi, ente ez’amata, enkoko, enva endiirwa, ebibala okuli amapeera, emiyembe, Apo gattako n’olusuku.
Okulunda embizzi
Eric Kafuruma nga ono y’akola ku gw’okusomesa ku bisolo ku ffaamu eno agamba nti, mu kusooka baali basasaanya ssente nnyingi mu kuzimba ebiyumba by’embizzi ebya seminti, wabula kati kye bakubiriza abantu kwe kukozesa eddagala lya ‘Indigenous Micro-Organisms (IMO)’ kuba likuyamba okukekkereza ensimbi z’osaasaanya mu kuziriisa n’okuyonja ekiyumba.
Kafuruka ayongerako nti, enkozesa y’eddagala lya IMO nnyangu eri buli muntu ate tewunyisa kiyumba kuba eddagala lino libaamu obuwuka obuyamba okumalamu obucaafu bw’embizzi, ekirala tolina kubeera ng’oyera mu kiyumba buli kiseera oba okuggyamu obubi kuba obubi bw’embizzi bw’oteekamu obukuta obuva mu mbaawo n’otabikamu eddagala lya IMO ate olwo efuuka mmere ya embizzi.
Wansi mu kiyumba ng’okozesa IMO teweetaaga kuteekamu seminti wansi wadde enkokoto, wabula okussaamu empumbu evudde ku mbaawo olwo n’oleka embizzi nga zifukula ate bino ebiba bifukuddwa, ogera kiseera n’oyongeramu empumbu ne IMO nga osirika era osobola okutwala emyaka 10 ku 20 nga okola ekyo kyokka! Okuggyako bw’oba oyagadde oyinza okutoolako ku biri mu kiyumba n’obikozesa ng’ebigimusa ate n’obiteeka butereevu ku kirime kubanga temubaamu bbugumu lyonna.
Ekirungi ekirala ku tekinologiya ono, akendeeza ku masavu g’embizzi n’ayongera ku bungi bw’ennyama, kino kiba kitegeeza nti omulunzi aba afunamu kubanga embizzi ezitowa nnyo ate n’abalya ennyama eno tebaagala nnyo bigodo. Ku Del Farm balina obubizzi bwe batunda okuva ku myezi esatu mu ndyo ez’enjawulo okuli Landrace, large white ne camborough.
Kalittunsi
Guno muti gwa kalittunsi nga guva South Afrika, enjawulo gye gulina ku miti gino egya bulijjo gwo gukula mangu, era wakati w’emyaka 4-5, omuti guno oba ogutunda emitwalo 15 ku 16.
Ekidiba omukung’aanira amazzi ne bawa ebisolo bye balunda n’okufukirira ebirime.
Mu yiika singa oba okoze ffuuti 10 ku 10 oba osimbamu emiti 450, naye eno ensimba egenze ediba kuba tofunamu nnyo, ng’ekikulu osobola okusimba emiti nga 700 ku 800, nga gino bwe gituuka ku myaka esatu oba osobola okutemamu enkondo entono ezigula nga 3,000/- n’ozitunda n’olekamu ennene ezisobola okugejja okukuwa embaawo nga zikuze.
Okusimba kalitunsi
Olina kusooka ku nnasale beedi, wabula okugyeyiira weetaaga okuba ng’olina obukugu. Mu beedi emiti gino gimalamu emyezi ebiri ku esatu olwo oba osobola okugitwala mu nnimiro. Okusimba emiti kikulu okugifuna mu beedi gye weekakasa kubanga girimu ebicupuli, oli ayinza okukuguza gino egya bulijjo ng’akulowoozesezza nti gye gimu egikula amangu.
Tatera kuboola ttaka, wabula gisimbe mu biseera by’enkuba nga kati kimuyambe okukwata amangu, bw’omala okumusimba singa oba tosobodde kulimiramu awo osobola okwazikawo abantu ne balimiramu nga bwe bakuyamba okumukoola okumala omwaka gumu era wano aba amaze okufuuka ekibira.
Ekirala ekirungi ekiri ku kalittunsi ono akula nga nduli, amatabi gonna agagenda gamuggyako gagwa mu bumpimpi yeesalira yekka. Oluvannyuma lw’emyaka etaano gwe osobola eky’okukola okutunda oba okugira nga omuleka ayingere okukula kuba mu kiseera kino aba asobola n’okukolanga emiti okutambulira waya z’amasannyalaze.
Mu miti emirala kuliko emisizi, agamba nti gino miti mirungi wabula kyetaaga omuntu okuba omugumiinkiriza kubanga gitwala ekiseera kiwanvu okukula era kisaana na kugisimba nga gwe tobala kugirya wabula okukuuma obutonde bw’ensi n’okusimbira abazzukulu okufunako embaawo ne bazitunda. Mayeku nagyo bagimeza era endokwa bagitunda 500/- buli gumu.
Ng’oggyeeko embizzi, balina ne ttanka omuterekwa amazzi g’enkuba era eno eri ku bugazi bwa mita 10 ku 10 n’obuwanvu ffuuti 10, nga muno bateekamu kiveera era etereka amazzi liita emitwalo 30, kuno gattako olusuku olusoba mu yiika, ekibira kya payini yiika emu, enkoko 2,000, ente ez’amata munaana n’ebirala.


text:
Olugero 103: Mu Kisenge Ekisibe
PEETERO ne Yokaana bwe bava ku ntaana omulambo gwa Yesu gye gwali, Malyamu asigalayo yekka. Atandika okukaaba. Awo n’akutama n’atunula mu ntaana, nga bwe twalabye mu kifaananyi ekivuddeko. Alabayo bamalayika babiri! Bamubuuza: ‘Lwaki okaaba?’
Malyamu abaddamu: ‘Mukama wange bamututte, era simanyi gye bamutadde.’ Awo Malyamu n’akyuka era n’alaba omusajja. Omusajja amubuuza: ‘Ani gw’onoonya?’
Malyamu alowooza nti omusajja oyo ye mukuumi w’olusuku, era nti ayinza okuba ye yatutte omulambo gwa Yesu. N’olwekyo amugamba: ‘Bw’oba gw’omututte, mbuulira gy’omutadde.’ Naye mazima ddala, omusajja oyo ye Yesu. Ayambadde omubiri Malyamu gw’atategeera. Naye bw’ayita Malyamu erinnya lye, Malyamu amanya nti ye Yesu. Adduka n’agamba abayigirizwa: ‘Mukama waffe mmulabye!’
Oluvannyuma, ng’abayigirizwa babiri bagenda mu kyalo ky’e Emawo, omusajja abeegattako. Abayigirizwa banakuwavu nnyo kubanga Yesu attiddwa. Naye nga batambula, omusajja abannyonnyola ebintu bingi okuva mu Baibuli ne kibaleetera okuwulira obulungi. Mu nkomerero, bwe bawummulamu okulya emmere, abayigirizwa bakitegeera nti omusajja ono ye Yesu. Awo Yesu n’abulawo, era abayigirizwa bano ababiri mangu baddayo e Yerusaalemi okutegeeza abatume.
Nga bino bigenda mu maaso, Yesu alabikira Peetero. Abalala babuguumirira bwe bawulira kino. Awo abayigirizwa bano ababiri bagenda e Yerusaalemi okunoonya abatume. Babategeeza engeri nabo Yesu gye yabalabikidde nga bali mu kkubo. Era bwe baali boogera bino, omanyi ekintu ekyewuunyisa ekibaawo?
Tunuulira ekifaananyi. Yesu abalabikira awo mu kisenge, wadde ng’oluggi lusibe. Abatume nga basanyuka nnyo! Olwo si lunaku lwa ssanyu nnyo? Omanyi emirundi emeka Yesu gye yaakalabikira abagoberezi be? Obaze emirundi etaano?
Omutume Tomasi tali nabo Yesu bw’abalabikira. N’olwekyo abayigirizwa bamugamba: ‘Tulabye Mukama waffe!’ Naye Tomasi agamba nti alina kusooka kulaba Yesu okusobola okukikkiriza. Nga wayiseewo ennaku munaana abayigirizwa bali wamu nate mu kisenge ekisibe, era ku luno Tomasi ali nabo. Amangu ago, Yesu abalabikira mu kisenge. Kati Tomasi akkiriza.
Yokaana 20:11-29; Lukka 24:13-43.
Ebibuuzo
- Kiki Malyamu ky’addamu omusajja gw’alowooza nti ye mukuumi w’olusuku, naye kiki ekimulaga nti ono ddala ye Yesu?
- Kiki ekibaawo ng’abayigirizwa babiri bagenda mu kyalo ky’e Emawo?
- Kintu ki ekyewuunyisa ekibaawo ng’abayigirizwa ababiri bategeeza abatume nti balabye Yesu?
- Mirundi emeka Yesu gye yaakalabikira abagoberezi be?
- Kiki Tomasi ky’ayogera bw’awulira ng’abayigirizwa bagamba nti balabye Yesu, naye kiki ekibaawo nga wayiseewo ennaku munaana?
Ebibuuzo ebyongerezeddwako
- Soma Yokaana 20:11-29.
Mu Yokaana 20:23 Yesu yali ategeeza nti abantu baweereddwa obuyinza okusonyiwa ebibi? Nnyonnyola. (Zab. 49:2, 7; Is. 55:7; 1 Tim. 2:5, 6; 1 Yok. 2:1, 2)
- Soma Lukka 24:13-43.
Tuyinza tutya okuteekateeka emitima gyaffe okusobola okutegeera Baibuli? (Luk. 24:32, 33; Ezer. 7:10; Mat. 5:3; Bik. 16:14; Beb. 5:11-14)


text:
2 Bassekabaka
Chapter 5
1 Awo Naamani omukulu w'eggye lya kabaka w'e Busuuli yali musajja mukulu eri mukama we era wa kitiibwa, kubanga ku bw'oyo Mukama yali awadde Obusuuli okuwangula: era yali musajja wa maanyi muzira, naye yali mugenge.
2 Awo Abasuuli baali batabadde bibiina, ne banyaga ne baggya mu nsi ya Isiraeri omuwala omuto; awo n'aweerezanga muka Naamani.
3 Awo n'agamba mugole we nti Singa mukama wange ali ne nnabbi ali mu Samaliya! kale yandiwonye ebigenge bye.
4 Awo ne waba ayingira n'abuulira mukama we nti Bw'ati bw'ati bw'ayogedde omuwala ow'omu nsi ya Isiraeri.
5 Awo kabaka w'e Busuuli n'ayogera nti Kale nno naaweereza kabaka wa Isiraeri ebbaluwa. N'agenda n'atwala talanta kkumi eza ffeeza n'ebitundu kakaaga ebya zaabu n'emiteeko gy'ebyambalo kkumi.
6 N'aleetera kabaka wa Isiraeri ebbaluwa ng'ayogera nti Kale nno ebbaluwa eno bw'eriba ng'etuuse gy'oli, laba, nkutumidde Naamani omuddu wange omuwonye ebigenge bye.
7 Awo olwatuuka kabaka wa Isiraeri bwe yasoma ebbaluwa, n'ayuza ebyambalo bye n'ayogera nti Nze Katonda nzite era nnamye, omusajja ono n'okutuma n'antumira okuwonya omuntu ebigenge bye? naye mulowooze, mbeegayiridde, mutegeere bw'anoonya ky'anannanga okuyomba nange.
8 Awo olwatuuka Erisa omusajja wa Katonda bwe yawulira nga kabaka wa Isiraeri ayuzizza ebyambalo bye n'atumira kabaka ng'ayogera nti Lwaki okuyuza ebyambalo byo? ajje nno gye ndi, kale anaamanya nga mu Isiraeri mulimu nnabbi.
9 Awo Naamani n'ajja n'embalaasi ze n'amagaali ge, n'ayimirira ku luggi lw'ennyumba ya Erisa.
10 Erisa n'amutumira omubaka ng'ayogera nti Genda onaabe mu Yoludaani emirundi musanvu, kale omubiri gwo gulidda gy'oli, naawe oliba mulongoofu.
11 Naye Naamani n'asunguwala, ne yeddirayo n'ayogera nti Laba, mbadde ŋŋamba nti taaleme kufuluma gye ndi n'ayimirira n'asaba erinnya lya Mukama Katonda we n'ayisayisa engalo awali ekifo, n'awonya omugenge.
12 Abana ne Falufali emigga egy'e Ddamasiko tegisinga bulungi mazzi gonna aga Isiraeri? siyinza kunaaba omwo ne mba mulongoofu? Awo n'akyuka n'agenda ng'aliko ekiruyi.
13 Awo abaddu be ne basembera ne boogera naye nti Kitange, nnabbi singa akulagidde okukola ekigambo ekikulu, tewandikikoze? kale toosinge nnyo bw'akugambye nti Naaba obe mulongoofu?
14 Awo n'aserengeta ne yennyika mu Yoludaani emirundi musanvu ng'ekigambo bwe kyali eky'omusajja wa Katonda: omubiri gwe ne gudda nate ng'omubiri gw'omwana omuto, n’aba mulongoofu.
15 Awo n'addayo eri omusajja wa Katonda, ye n'ekibiina kye kyonna, n'ajja n'ayimirira mu maaso ge: n'ayogera nti Laba nno ntegedde nga tewali Katonda mu nsi zonna wabula mu Isiraeri: kale nno, nkwegayiridde, toola ekirabo ku muddu wo.
16 Naye n'ayogera nti Nga Mukama bw'ali omulamu gwe nnyimiririra mu maaso ge, siitoole kyonna. N'amutayirira okukitoola; naye n'agaana.
17 Awo Naamani n'ayogera nti Oba tootoole, naye nkwegayiridde omuddu wo aweebwe ettaka eryetikkibwa n'ennyumbu bbiri; kubanga omuddu wo takyawaayo okuva leero ebiweebwayo ebyokebwa newakubadde ssaddaaka eri bakatonda abalala wabula eri Mukama.
18 Mukama asonyiwe omuddu wo mu kigambo kino; mukama wange bw'anaayingiranga mu kigwa kya Limmoni okusinzizaayo ne yeesigama ku mukono gwange ne nkutama mu kigwa kya Limmoni, bwe nnaakutamanga mu kigwa kya Limmoni, Mukama asonyiwenga omuddu wo mu kigambo ekyo.
19 N'amugamba nti Genda mirembe. Awo ne baawukana n'atambulako akabanga.
20 Naye Gekazi omuddu wa Erisa omusajja wa Katonda n'ayogera nti Laba, mukama wange asonyiye Naamani ono Omusuuli okutoola mu mikono gye ekyo kye yaleeta: nga Mukama bw'ali omulamu, nadduka ne mmugoberera mbeereko kye nnaamuggyako.
21 Awo Gekazi n'agoberera Naamani. A'wo Naamani bwe yalaba amugoberera, n'ava ku ggaali okumusisinkana, n'ayogera nti Mirembe?
22 N'ayogera nti Mirembe. Mukama wange antumye ng'ayogera nti Laba, kaakano kyebajje bajje gye ndi nga bava mu nsi y'ensozi eya Efulayimu abalenzi babiri ab'oku baana ba bannabbi; nkwegayiridde, bawe talanta ya ffeeza n'emiteeko gy'ebyambalo ebiri.
23 Awo Naamani n'ayogera nti Kkiriza, otoole talanta bbiri. N'amutayirira, n'asiba talanta bbiri eza ffeeza mu nsawo bbiri wamu n'emiteeko gy'ebyambalo ebiri, n'abitikka abaddu be babiri: ne bazetikkira mu maaso ge.
24 Awo bwe yatuuka ku lusozi, n'abiggya mu mukono gwabwe n'abitereka mu nnyumba: n'asindika abasajja ne baddayo.
25 Naye n'ayingira n'ayimirira mu maaso ga mukama we. Erisa n'amugamba nti Ova wa, Gekazi? N'ayogera nti Omuddu wo taliiko gy'agenze.
26 N'amugamba nti Omutima gwange tegugenze naawe, omusajja bw'akyuse okuva mu ggaali lye okusisinkana naawe? Kye kiseera okutoola ffeeza n'okutoola ebyambalo n'ensuku z'emizeyituuni n'ensuku z'emizabbibu n'endiga n'ente n'abaddu n'abazaana?
27 Kale ebigenge bya Naamani bineegatta naawe n'ezzadde lyo emirembe gyonna. N'ava w'ali nga mugenge atukula ng'omuzira.


text:
Oluyimba lwa Sulemaani
Chapter 2
1 Nze ndi kimyula kya Saloni, Eddanga ery'omu biwonvu.
2 Ng'eddanga mu maggwa, Gwe njagala bw'ali bw'atyo mu bawala.
3 Ng'omucungwa mu miti egy'omu kibira, Muganzi wange bw'ali bw'atyo mu balenzi. Natuula wansi w'ekisiikirize kye n'essanyu lingi, Ebibala bye ne biwoomera amatama gange.
4 Yannyingiza mu nju ey'okuliiramu embaga, Ne bendera ye eyali ku nze kwagala:
5 Munkwatirire n'ezabbibu enkalu, munsanyuse n'amacungwa; Kubanga okwagala kundwazizza.
6 Omukono gwe ogwa kkono guli wansi w'omutwe gwange, N'omukono gwe ogwa ddyo gunkutte.
7 Mbalayiza, mmwe abawala ba Yerusaalemi, Olw'empeewo n'enjaza ez'omu ttale, Muleme okugolokosa newakubadde okuzuukusa okwagala, Okutuusa we kunaayagalira.
8 Eddoboozi lya muganzi wange! laba, ajja, Ng'abuukirabuukira ku nsozi, ng'azinira ku busozi.
9 Muganzi wange ali ng'empeewo oba ennangaazi ento: Laba ayimirira ennyuma w'olukomera lwaffe, Alingiza mu ddirisa, Yeeraga ng'alabikira mu mulimo ogulukibwa ogw'omu kituli.
10 Muganzi wange yayogera n'aŋŋamba Nti Golokoka, gwe njagala, omulungi gye ndi, tugende tuveewo.
11 Kubanga, laba, ttoggo aweddeko Enkuba eyise egenze;
12 Ebimuli birabise ku ttaka; Ebiro bituuse ennyonyi mwe ziyimbira, N'eddoboozi lya kaamukuukulu liwulirwa mu nsi yaffe;
13 Omutiini gwengeza ettiini zaagwo embisi, N'emizabbibu gimulisizza, Giwunya akaloosa kaagyo. Golokoka, gwe njagala, omulungi gye ndi, tugende tuveewo.
14 Ai ejjiba lyange, abeera mu njatika ez'omu jjinja, mu bwekwekero obw'ebbanga, Ndabe amaaso go, mpulire eddoboozi lyo; Kubanga eddoboozi lyo ddungi n'amaaso go ga kusanyusa.
15 Mutukwatire ebibe, ebibe ebito ebyonoona ensuku ez'emizabbibu; Kubanga ensuku zaffe ez'emizabbibu zimulisizza.
16 Muganzi wange wange, nange ndi wuwe: Aliisizza ekisibo kye mu malanga.
17 Okutuusa obudde nga bukedde ebisiikirize ne biddukira ddala, Kyuka, muganzi wange, obe ng'empeewo oba ennangaazi ento Ku nsozi eza Beseri.


text:
Essuula 11
1 Singa mungumiikirizza mu busirusiru obutono; era naye mungumiikirize.
2 Kubanga mbakwatirwa obuggya bwa Katonda: kubanga nnabafumbiza bbammwe omu, ndyoke mbaleete eri Kristo nga omuwala omulongoofu.
3 Naye ntidde, ng'omusota bwe gwalimbalimba Kaawa mu bukuusa bwagwo, mpozzi ebirowoozo byammwe okwonoonebwanga mu kulaba wamu ne mu bulongoofu ebiri eri Kristo.
4 Kuba oyo ajja bw'abuulira Yesu omulala gwe tutaabuulira, oba bwe muweebwa omwoyo omulala gwe mutaaweebwa, oba njiri ndala, gye mutakkiriza, mukola bulungi okumugumiikiriza.
5 Kubanga ndowooza nga ssisingibwa n'akatono abatume abakulu ennyo.
6 Naye newakubadde nga ndi muligo mu bigambo, naye ssiri muligo mu kutegeera; naye mu byonna twakwolesa mu bantu bonna eri mmwe.
7 Oba nnayonoona bwe nneetoowaza nzekka mmwe mugulumizibwe kubanga nnababuulira enjiri ya Katonda ey'obwereere?
8 Nnanyaga ekkanisa endala, nga mpeebwa empeera olw'okubaweereza mmwe;
9 era bwe nnabanga nammwe nga nneetaaga, ssaazitoowereranga muntu yenna; kubanga ab'oluganda bwe baava mu Makedoni, baatuukiriza ebyali bimbuze; ne mu byonna nneekuuma obutabazitoowereranga, era nneekuumanga bwe ntyo.
10 Ng'amazima ga Kristo bwe gali mu nze, siwali alinziyiza okwenyumiriza okwo mu nsalo ez'e Yakaya.
11 Lwaki? kubanga sibaagala? Katonda amanyi.
12 Naye bwe nkola, era bwe nnaakolanga, mbaggirewo awasinziirwa abo abaagala awasinziirwa, balabike era nga ffe mu kigambo kye beenyumiririzaamu.
13 Kubanga abali ng'abo be batume ab'obulimba, abakozi ab'obukuusa, abeefaananya ng'abatume ba Kristo.
14 So si kya magero; kubanga ne Setaani yeefaananya nga malayika ow'omusana.
15 Kale si kitalo era n'abaweereza be bwe beefaananya ng'abaweereza ab'obutuukirivu; enkomerero yaabwe eribeera ng'ebikolwa byabwe.
16 Njogera nate nti Omuntu yenna aleme okundowooza nga ndi musirusiru; naye okulowooza bwe mundowooza bwe mutyo, naye munsembeze ng'omusirusiru, nange nneenyumirizeeko akatono.
17 Kye njogera, sikyogera nga kigambo kya Mukama waffe, naye nga mu busirusiru, mu buvumu buno obw'okwenyumiriza.
18 Kubanga bangi abeenyumiriza mu mubiri, nange nneenyumiriza.
19 Kubanga mugumiikiriza n'essanyu abasirusiru, kubanga mmwe muli bagezigezi.
20 Kubanga mugumiikiriza omuntu, bw'abafuula abaddu, bw'abamira, bw'abawamba, bwe yeegulumiza, bw'abakuba amaaso.
21 Njogedde olw'okweswaza, ng'abanafuwala. Naye omuntu yenna ky'agumira (njogera mu busirusiru), nange nguma.
22 Bo Baebbulaniya? nange. Bo Baisiraeri? nange. Bo zzadde lya Ibulayimu? nange.
23 Bo baweereza ba Kristo? (njogera ng'omulalu) nze mbasinga; mu kufuba mbasukkirira, mu kusibibwa mbasukkirira, mu kukubibwa okuyingirira ennyo, mu kufa emirundi emingi.
24 Eri Abayudaaya nnakubibwa emirundi etaano emiggo amakumi asatu mu mwenda.
25 Emirundi esatu nnakubibwa enga, omulundi gumu nnakasuukirirwa amayinja, emirundi esatu eryato lyamenyeka, nnasula ne nsiiba mu buziba;
26 mu kutambulanga emirundi emingi, mu bubi obw'emigga, mu bubi obw'abanyazi, mu bubi obuva eri eggwanga lyange, mu bubi obuva eri ab'amawanga, mu bubi obw'omu kibuga, mu bubi obw'omu ddungu, mu bubi obw'omunnyanja, mu bubi obw'ab'oluganda ab'obulimba;
27 mu kufuba n'okukoowa, mu kutunulanga emirundi emingi, mu njala n'ennyonta, mu kusiibanga emirundi emingi, mu mpewo n'okubeera obwereere.
28 Obutassaako bya bweru, waliwo ekinzitoowerera bulijjo bulijjo, okwerariikiriranga olw'ekkanisa zonna.
29 Ani omunafu, nange bwe ssiba munafu? ani eyeesittazibwa, nange bwe ssaaka?
30 Oba nga kiŋŋwanidde okwenyumiriza, nneenyumirizanga olw'eby'obunafu bwange.
31 Katonda Kitaawe wa Mukama waffe Yesu, eyeebazibwa emirembe gyonna, amanyi nga ssirimba.
32 Mu Ddamasiko ow’essaza owa Aleta kabaka yateega ekibuga eky'Abadamasiko, alyoke ankwate:
33 ne bampisa mu ddirisa nga ndi mu kisero ku bbugwe, ne ndokoka okuva mu mikono gye.


text:
Essuula 1
1 Nze omukadde mpandiikira omukyala omulonde n'abaana be nze be njagala mu mazima; so si nze nzekka, era naye ne bonna abategeera amazima;
2 olw'amazima agabeera mu ffe, era aganaabeeranga naffe emirembe n'emirembe:
3 ekisa, okusaasira, emirembe ebiva eri Katonda Kitaffe n'eri Yesu Kristo Omwana wa Kitaffe, binaabeeranga naffe mu mazima n'okwagala.
4 Nsanyuse nnyo kubanga nnasanga abamu ku baana bo nga batambulira mu mazima, nga bwe twaweebwa Kitaffe ekiragiro.
5 Era kaakano nkwegayirira, omukyala, si ng'akuwandiikira ekiragiro ekiggya wabula kye twalina okuva ku lubereberye, twagalanenga fekka na fekka.
6 Na kuno kwe kwagala okutambuliranga mu biragiro bye. Ekyo kye kiragiro, nga bwe mwawulira okuva ku lubereberye mulyoke mukitambulirengamu.
7 Kubanga abalimbalimba bangi abafuluma mu nsi, abatayatula Yesu Kristo ng'ajja mu mubiri. Oyo ye mulimbalimba oli era omulabe oli owa Kristo.
8 Mwekuumenga muleme okubulwa emirimu gye twakola, naye muweebwe empeera ennamba.
9 Buli muntu ayitirira n'atabeera mu kuyigiriza kwa Kristo talina Katonda: abeera mu kuyigiriza okwo, oyo alina Kitaffe era n'Omwana.
10 Omuntu yenna bw'ajjanga gye muli n'ataleeta kuyigiriza okwo temumusembezanga mu nnyumba, so temumulamusanga:
11 kubanga amulamusa assa ekimu naye mu bikolwa bye ebibi.
12 Newakubadde nga nnina ebigambo bingi okubawandiikira, ssaagala kubiwandiika ku lupapula ne bwino: naye nsuubira okujja gye muli, n'okwogera akamwa n'akamwa, essanyu lyammwe liryoke lituukirire.
13 Abaana ba muganda wo omulonde bakulamusizza.


text:
1 Samwiri
Chapter 29
1 Awo Abafirisuuti ne bakuŋŋaanyiza eggye lyabwe lyonna ku Afeki: Abaisiraeri ne basiisira ku luzzi oluli mu Yezuleeri.
2 Awo abaami b'Abafirisuuti ne bayitawo ebikumi n'ebikumi n'enkumi n'enkumi: Dawudi n'abasajja be ne bayitira wamu ne Akisi nga basemba.
3 Awo abakulu b'Abafirisuuti ne boogera nti Abaebbulaniya bakola ki wano Akisi n'agamba abakulu b'Abafirisuuti nti Ono si Dawudi, omuddu wa Sawulo kabaka wa Isiraeri, eyaakamala nange ennaku zino oba emyaka gino, so sirabanga kabi ku ye kasookedde asenga okutuusa leero?
4 Naye abakulu b'Abafirisuuti ne bamusunguwalira; abakulu b'Abafirisuuti ne bamugamba nti Muzzeeyo omusajja oyo addeyo mu kifo kye kye wamulagira, aleme okuserengetera awamu naffe mu lutalo, aleme okufuuka omulabe waffe mu lutalo kubanga olusajja luno lwandyetabaganyizza naki ne mukama we? si na mitwe gya basajja bano?
5 Ono si ye Dawudi gwe baayimbiraganako nga bazina, nga boogera nti Sawulo asse enkumi ze, Ne Dawudi obukumi bwe?
6 Awo Akisi n'ayita Dawudi n'amugamba nti Mukama nga bw'ali omulamu, wabanga mugolokofu, n'okufuluma kwo n'okuyingira awamu nange mu ggye kulungi mu maaso gange: kubanga sirabanga kabi ku ggwe okuva ku lunaku lwe wajja gye ndi ne leero: naye abaami tebakwagala.
7 Kale nno ddayo ogende mirembe oleme okunyiiza abaami b'Abafirisuuti.
8 Dawudi n'agamba Akisi nti Naye nkoze ki oba kiki ky'olabye ku muddu wo ebiro byonna bye nnaakamala nga ndi mu maaso go okutuusa leero, ekindobera okugenda ne nnwana n'abalabe ba mukama wange kabaka?
9 Akisi n'addamu n'agamba Dawudi nti Mmanyi ng'oli mulungi mu maaso gange nga malayika wa Katonda: naye abaami b'Abafirisuuti boogedde nti Tajja kwambuka naffe mu lutalo:
10 Kale nno golokoka enkya mu makya wamu n'abaddu ba mukama wo abajja naawe: awo amangu ago nga mugolokose enkya mu makya, obudde nga bukedde, mugende.
11 Awo Dawudi n'agolokoka mu makya, ye n'abasajja be, okugenda enkya, okuddayo mu nsi ey'Abafirisuuti. Abafirisuuti ne bambuka e Yezuleeri.


text:
Essuula 24
1 Ennaku bwe zaayitawo ettaano, kabona asinga obukulu Ananiya n'aserengeta n'abakadde abamu n'omuntu omwogezi Terutuulo: abo ne babuulira owessaza ebigambo Pawulo bye yaloopebwa.
2 Bwe yayitibwa, Terutuulo n'atanula okumuloopa ng'agamba nti Kubanga twali tufunye emirembo mingi eri ggwe, n'ebigambo ebibi nga birongoosebbwa mu ggwanga lino olw'okulabirira kwo,
3 tubikkiriza ennaku zonna ne mu bifo byonna, Ferikisi omulungi ennyo, n'okwebaza kwonna.
4 Naye nneme okwongera okukukooya, nkwegayiridde otuwulire mu bigambo bitono olw'obulungi bwo.
5 Kubanga twalaba omuntu ono nga mubi nnyo, ajeemesa Abayudaaya bonna abali mu nsi zonna, era ye mukulu w'ekitundu ky'Abanazaaleesi:
6 yagezaako okwonoona yeekaalu: ne tumukwata, ne twagala okumusalira omusango ng'amateeka gaffe bwe gali:
7 naye omwami omukulu Lusiya n'ajja n'atumuggyako mu mikono gyaffe n'amaanyi mangi,
8 bwe yalagira abamuvunaana okujja gy'oli: bw'onoomwebuuliza wekka onooyinza okutegeera bino byonna bye tumuvunaana.
9 Era n'Abayudaaya ne bamuloopa bumu nga bagamba nti bwe bityo bwe biri.
10 Awo owessaza bwe yamuwenya okwogera, Pawulo n'addamu nti Kubanga mmanyi ng'oli mulamuzi wa ggwanga lino okuva mu myaka mingi, nkuwoleza ebigambo byange n'omwoyo omugumu;
11 kubanga oyinza okutegeera ng'ennaku tezinnayita kkumi na bbiri! kasookedde nninnya e Yerusaalerni okusinza:
12 so tebansanganga mu yeekaalu nga mpakana n'omuntu oba nga njeemesa ekibiina newakubadde mu kkuŋŋaaniro newakubadde mu kibuga.
13 So tebayinza kukakasa w'oli ebigambo bye banvunaana kaakano.
14 Naye kino nkyatula w'oli nti Ekkubo nga bwe liri lye bayita enzikiriza, bwe ntyo bwe mpeereza Katonda wa bajjajjaffe, nga nzikiriza byonna ebyawandiikibwa mu mateeka ne mu bya bannabbi;
15 nga nnina essuubi eri Katonda, era nabo bennyini lye basuubira, nti walibaawo okuzuukira kw'abatuukirivu era n'abatali batuukirivu.
16 Era nnyiikira mu kigambo ekyo okubeeranga n'omwoyo ogutalina musango eri Katonda n'eri abantu ennaku zonna.
17 Awo emyaka mingi bwe gyayitawo ne njija okuleeta eby'abaavu eri eggwanga lyaffe n'ebiweebwayo:
18 bwe nnali mu ebyo Abayudaaya abamu abaava mu Asiya ne bansanga mu yeekaalu nga ntukuzibwa, nga sirina kibiina newakubadde oluyoogaano;
19 abagwanidde okubeera w'oli n'okunnumiriza oba nga balina ekigambo ku nze.
20 Oba bano bayogere bennyini ekibi kye baalaba bwe nnayimirira mu lukiiko
21 wabula olw'eddoboozi lino erimu lye nnayogerera waggulu, nga nnyimiridde mu bo, nti Olw'okuzuukira kw'abafu nsalirwa omusango gye muli ku lunaku luno.
22 Naye Ferikisi, kubanga ye yali abasinga okumanya ebigambo eby'Ekkubo, n'abalwisaawo ng'agamba nti bw'aliserengeta Lusiya omwami omukulu, ndisala omusango gw'ebigambo byammwe.
23 N'alagira omwami okumukuuma n'okumuwa ebbanga; n'obutaziyiza muntu yenna ku mikwano gye, okumuweereza.
24 Naye ennaku bwe zaayitawo Ferikisi n'ajja ne mukazi we Dulusira, Omuyudaaya, n'ayita Pawulo n'amuwuliriza ku bigambo eby'okukkiriza Kristo Yesu.
25 Bwe yali ng'ateeza eby’obubutuukirivu, n'eby'okwegendereza, n'eby'omusango ogugenda okujja, Ferikisi n'atya n'addamu nti Genda kaakano; bwe ndiba n’ebbanga, ndikuyita.
26 Era n'asuubira Pawulo okumuwa ebintu: kyeyava yeeyongeranga okumutumiranga okunyumyanga naye.
27 Naye bwe waayitiwo emkyaka ebiri, obwa Ferikisi ne buweebwa Polukiyo Fesuto; Ferikisi bwe yayagala Abayudaaya okumusiima, n’aleka Pawulo nga musibe.


text:
Essuula 15
1 Era ffe abalina amaanyi kitugwanidde okwetikkanga obunafu bw'abo abatalina maanyi, so si kwesanyusanga fekka.
2 Buli muntu mu ffe asanyusenga munne mu bulungi olw'okuzimba.
3 Kubanga era ne Kristo teyeesanyusanga yekka: naye, nga bwe kyawandiikibwa, nti Ebivume byabwe abaakuvuma byagwa ku nze.
4 Kubanga byonna ebyawandiikibwa edda, byawandiikibwa kutuyigiriza ffe, tulyoke tubeerenga n'okusuubira olw'okugumiikiriza n'olw'okusanyusa kw'ebyawandiikibwa.
5 Era Katonda w'okugumiikiriza n'okusanyusa abawe mmwe okulowoozanga obumu mwekka na mwekka mu ngeri ya Kristo Yesu:
6 mulyoke muwenga ekitiibwa Katonda, Kitaawe wa Mukama waffe Yesu Kristo, n'omwoyo ogumu n'akamwa akamu.
7 Kale musembezaganyenga mwekka na mwekka, nga Kristo bwe yabasembeza mmwe, olw'ekitiibwa kya Katonda.
8 Kubanga njogera nti Kristo yali muweereza w'abakomole olw'amazima ga Katonda, okunyweza ebyasuubizibwa eri bajjajja,
9 era ab'amawanga balyoke bawenga Katonda ekitiibwa olw'okusaasira; nga bwe kyawandiikibwa nti Kye nnaavanga nkwatula mu b'amawanga, Era nnaayimbiranga erinnya lyo.
10 Era nate ayogera nti Musanyukenga, mmwe ab'amawanga, wamu n'abantu be.
11 Era nate nti Mutenderezenga Mukama, mmwe ab'amawanga mwenna; Era ebika byonna bimutenderezenga.
12 Era nate Isaaya ayogera nti Waliba ekikolo kya Yese, Era ayimirira okufuga ab'amawanga; Oyo ab'amawanga gwe balisuubira.
13 Era Katonda ow'okusuubirwa abajjuze mmwe essanyu lyonna n’emirembe olw'okukkiriza, mmwe musukkirirenga mu kusuubira, mu maanyi g'Omwoyo Omutukuvu.
14 Era nange nze ntegeeredde ddala ebyammwe, baganda bange, nga nammwe mujjudde obulungi, mujjudde okutegeera kwonna, nga muyinza n'okubuuliriragana mwekka na mwekka.
15 Naye nneeyongedde okuguma katono okubawandiikira, nga kubajjukiza na olw'ekisa kye nnaweebwa Katonda
16 nze okubeeranga omuweereza wa Kristo Yesu eri ab'amawanga nga nkolera enjiri ya Katonda omulimu gwa kabona, ssaddaaka y'ab'amawanga eryoke esiimibwe ng'ekuzibwa Omwoyo Omutukuvu.
17 Kale okwenyumiriza ndi nakwo mu Kristo Yesu mu bya Katonda.
18 Kubanga siryaŋŋanga kwogera kigambo kyonna wabula Kristo bye yankoza, olw'okuwulira kw'ab'amawanga, mu kigambo ne mu kikolwa,
19 mu maanyi g'obubonero n’eby'amagero, mu maanyi g'Omwoyo Omutukuvu; bwe kityo okuva mu Yerusaalemi n'okwetooloola okutuuka mu Iruliko, natuukiriza enjiri Kristo;
20 naye nga njagala ekitiibwa kino okubuuliranga enjiri, si awayatulibwa erinnya lya Kristo nnemenga okuzimba ku musingi gwa beene;
21 naye nga bwe kyawandiikibwa nti Baliraba abatabuulirwanga bigambo bye, Era abataawulira balitegeera.
22 Era kyennavanga nziyizibwa emirundi emingi okujja gye muli;
23 naye kaakati, kubanga sikyalina bbanga mu nsi zino, era kubanga, okuva mu myaka mingi nnali njagala okujja gye muli,
24 we ndigendera mu Esupaniya (kubanga nsuubira okubalaba nga mpitayo, mmwe mumperekereko okuntuusa eyo, bwe ndimala okubalabako n'okusanyukirako awamu nammwe);
25 naye kaakati ŋŋenda e Yerusalemi, okuweereza abatukuvu.
26 Kubanga ab'e Makedoni n'ab'e Akaya baasiima okusolooleza ebintu abaavu ab'omu batukuvu abali Yerusaalemi.
27 Kubanga basiima; era nga bababanja. Kuba oba ng'ab'amawanga basseekimu n'ebyabwe eby'omwoyo, babanja okubaweereza nate eby'omubiri.
28 Kale bwe ndimala ekyo, bwe ndibakwasiza ddala ebibala ebyo ndivaayo, okuyita ewammwe okugenda e Supaniya.
29 Era mmanyi nga bwe ndijja gye muli ndijja mu mukisa gwa Kristo nga gutuukiridde.
30 Era mbeegayiridde, ab'oluganda, ku bwa Mukama waffe Yesu Kristo, n'olw'okwagala kw'Omwoyo, okufubiranga awamu nange mu kunsabira Katonda;
31 ndyoke mpone mu abo abatawulira mu Buyudaaya, n'okuweereza kwange kwe ntwala e Yerusaalemi kusiimibwe abatukuvu;
32 ndyoke njije gye muli n'essanyu olw'okwagala kwa Katonda, mpummulire wamu nammwe.
33 Era Katonda ow'emirembe abeerenga nammwe mwenna. Amiina.


text:
Zabbuli
Chapter 145
1 Naakugulumizanga, Katonda wange, ai Kabaka; Era neebazanga erinnya lyo emirembe n'emirembe.
2 Buli lunaku naakwebazanga; Era naatenderezanga erinnya lyo emirembe n'emirembe.
3 Mukama mukulu, era agwana okutenderezebwa ennyo N'obukulu bwe tebunoonyezeka.
4 Emirembe ginaasuutanga emirimu gyo eri emirembe, Era ginaatenderanga ebikolwa byo eby'amaanyi.
5 Ku bukulu obw'ekitiibwa obw'ettendo lyo, Ne ku mirimu gyo egy'ekitalo, kwe nnaalowoozanga.
6 Era abantu banaayogeranga ku bikolwa byo eby'entiisa nga bya maanyi; Nange naategeezanga obukulu bwo.
7 Banaayatulanga obulungi bwo obungi bwe bujjukirwa, Era banaayimbanga ku butuukirivu bwo.
8 Mukama wa kisa ajjudde okusaasira; Alwawo okusunguwala era wa kusonyiwa kungi.
9 Mukama mulungi eri bonna; N'okusaasira kwe okulungi kubuna emirimu gye gyonna.
10 Emirimu gyo gyonna ginaakwebazanga, ai Mukama; N'abatukuvu bo banaakweyanzanga.
11 Banaayogeranga ku kitiibwa eky'obwakabaka bwo, Banaanyumyanga ku buyinza bwo;
12 Okumanyisanga abaana b'abantu ebikolwa bye eby'amaanyi, N'ekitiibwa eky'obukulu obw'obwakabaka bwe.
13 Obwakabaka bwo bwe bwakabaka obutaliggwaawo, N'okufuga kwo kunaabeereranga emirembe gyonna.
14 Mukama awanirira abagwa bonna, Era ayimiriza abakutama bonna.
15 Amaaso g'ebintu byonna gakulindirira; Naawe obiwa emmere yaabyo mu ntuuko zaabyo.
16 Oyanjuluza engalo zo, N’okkusa buli kintu kiramu bye kyagala.
17 Mukama mutuukirivu mu makubo ge gonna, Era wa kisa mu mirimu gye gyonna.
18 Mukama aba kumpi abo bonna abamukaabira, Bonna abamukaabira n'amazima.
19 Anaatuukirizanga abo kye baagala abamutya; Era anaawuliranga okukaaba kwabwe anaabalokolanga.
20 Mukama akuuma abo bonna abamwagala; Naye ababi bonna alibazikiriza.
21 Akamwa kange kanaayogeranga ettendo lya Mukama; Era ne byonna ebirina emibiri byebazenga erinnya lye ettukuvu emirembe n'emirembe.


text:
Isomo 9
Amaka Gaawe Nigasobora gata Kubamu Okusemererwa?
1. Kuhandiikisa obuswere kikonyera kita amaka kubamu okusemererwa?
Amakuru amarungi garuga hali Yahwe, Ruhanga ow’okusemererwa ow’agonza amaka gabemu okusemererwa. (1 Timoseo 1:11) Nuwe y’atandikireho obuswezi. Abaana abakuliire omu maka nambere abazaire bali omu buswezi oburukwikirizibwa baba n’obulinzi.
Ruhanga aina ntekereza ki ha buswezi? N’agonza obuswezi hagati y’omusaija n’omukazi bube bw’oruteekerro. Abakristaayo kibasemerire kuta ekitiinisa omu biragiro ebirukukwata ha kuhandiikisa obuswezi omu kicweka kyaabu. (Luka 2:1, 4, 5) Yahwe n’agonza buli omu ha baswerangaine kwesiga mugenzi we. Tarukugonza okugaitururwa. (Maraki 2:16) Baitu omu ha baswerangaine obw’akora obusihani, Ruhanga aikiriza mugenzi we kugaitururwa nawe, kandi akasigara n’asobora kutandika obuswezi obundi.
2. Nyineka na nyinabwenge basemerire kwetwara bata?
Yahwe akahanga abasaija n’abakazi n’agonza buli omu abe mukonyezi wa mugenzi we. (Okubanza 2:18) Nk’omutwe gw’amaka, nyineka aina obujunanizibwa obw’okurolera ab’omu ka ye n’abahikyaho ebi barukwetaaga kandi n’abegesa n’ebirukukwata hali Ruhanga. Aine kwega kwefereza habwa mukazi we, kandi bombi baine kugonzangana n’okuherezangana ekitiinisa. Nkoku kiri nti tibahikirire, kibasemerire kwega kuganyirangana nukwo babe n’okusemererwa omu maka gaabu.
3. Musemeriire kwahukana kakusangwa amaka gaanyu gaba garumu emitalibaine?
Emitalibaine obu ija omu maka, buli omu aina kulengaho muno kurabya mugenzi we omu mulingo ogw’engonzi. (1 Abakolinso 13:4, 5) Ekigambo kya Ruhanga tikikiriza kwahukana nk’omulingo ogw’okumaraho emitalibaine ekira kuba omu maka.
4. Abaana, kiki Ruhanga eky’arukubagondeza?
Yahwe n’agonza abaana baikale basemerirwe. Abaheereza amagezi agarukukirrayo kimu oburungi agarukusobora kubakonyera kukozesa emyaka yaabu ey’obusigazi kurungi. Kandi n’agonza bagasirwe omu magezi n’okumanya abazaire baabu ebi baine. (Abakolosai 3:20) Yahwe n’agonza omanye ngu kumuheereza uwe n’Omwana we kireeta okusemererwa kwiingi.
5. Abazaire basemerire kukora ki kurora ngu abaana baabu basemererwa?
Abazaire baine kukora n’amaani kusobora kutungira abaana baabu ebyokulya, ah’okurara aharungi, n’eby’okujwara. (1 Timoseo 5:8) Abazaire basemerire kwegesa abaana baabu kugonza Ruhanga n’okumwikiriza abegese. (Abefeso 6:4) Omwana waawe obw’arakirora ngu n’ogonza Ruhanga, naija kutwara eky’okuroraho kyawe. Omwana waawe obw’oramwegesa n’okozesa Ekigambo kya Ruhanga nikiija kumukonyera kukura ali muntu ow’amagezi.
Abaana kibagarramu muno amaani obu basiimwa baine ekirungi eki bakozere. Baitu okuhana n’okubaterekereza nabyo bikuru. Obu batendekwa omu mulingo ogu, kibasobozesa kwetantara ebintu ebimu ebyakubanagire omu mitalibaine. (Enfumo 22:15) Okuterekereza kwiina kuheebwa n’embabazi hatali n’ekiniga.
Abakaiso ba Yahwe bateera ebitabu biingi ebirukusobora kukonyera abazaire hamu n’abaana baabu. Ebitabu binu bisigikirra ha Baibuli.


text:
Ebiragiro eby’Osemeriire Kumanya
Ababiinaho Obusobozi
© 2014 Watch Tower Bible and Tract Society of Pennsylvania, Inc. Obujunanizibwa bwona nitubwesigaliiza.
Omukura gunu gwa Watchtower Bible and Tract Society of New York, Inc. (“Watchtower”) kandi nubo abaguroleera. Oihireho kyolekerwe kundi, byona ebiri ha mukura gunu bya Watch Tower Bible and Tract Society of Pennsylvania.
Emanyiikirizo
Adobe, akasisani ka Adobe, Acrobat, n’akasisani ka Acrobat manyiikirzo za Adobe Systems Incorporated. iTunes na iPod manyiikirizo za Apple Inc. Emanyiikirizo ezindi zoona ziba za kampuni ezizinaho obujunanizibwa.
Ebiragiro eby’Osemeriire Kuhondera n’Orusa Orurukwikiriza Kukozesa Omukura Gunu
Ebiragiro binu osemeriire kubihondera n’okozesa omukura gwaitu. Buli obw’okozesa omukura gunu kiba nikyoleka ngu oikirize kuhondera ebiragiro binu byona. Obworaaba otarukwikiraniza n’ebiragiro binu rundi kimu hali byo, otakozesa omukura gunu.
Osobora ota kukozesa omukura omu mulingo oguhikire? Osobora kuroorra ha mukura gwaitu, kwihaho, rundi kusindika ha purinta ebisisani, ebitabu, ebizina, ebihandiiko, na vidiyo ebikirizibwe byonka, osobole kubigasirwamu baitu hatali kubitunda kusobora kubigoboramu. Torukwikirizibwa:
Kwiha ebintu ha mukura gunu okabiteeka ha mukura ogundi gwona ogwa intaneeti (omukura gwona ogutali gwaitu, rundi kuhingisaniza fairo zaitu n’emikura endi yoona);
Kwiha ekintu kyona ha mukura gunu okakiteeka ha puroguraamu ezindi eza kompyuta;
Kwokesamu rundi kutunda ebintu eby’ohire ha mukura gunu (gonze otarukugenda kubigoboraamu), otwaliremu puroguramu (eziri static rundi dynamic);
Kukozesa omukura gunu n’ekigendererwa ky’okwekorra n’okugabira abantu abandi source code, rundi okwihaho data;
Okukozesa kubi omukura gunu, gamba nk’okulengaho kuhindura ebiri ha mukura rundi kulengaho kugukozesa omu mulingo ogurukwahukana hali ogwo ogurukwikirizibwa;
Okukozesa omukura gunu omu mulingo ogurukusobora kusisa ekintu kyona rundi okulemesa abantu okugukozesa, okugukozesa kwiba rundi kuhikyaho abantu akabi;
Okukozesa omukura gunu okurraho bizinesi zaawe.
Kakuba Ocwa Ebiragiro Binu
Kakuba ocwa ekiragiro kyona ekya Watchtower, eina obusobozi obw’okucwamu eky’erakukorra kusigikirra ha kiragiro eky’ocwire, basobora kukutanga kukozesa omukura gunu, okusiba kompyuta ezirukukozesa IP Address yaawe, okubaza n’ogu arukukuhikyaho intaneeti kukutanga kukozesa kuhika ha mukura gunu rundi okukutwara omu b’ebiragiro.
Obu Habaho empinduka
Watchtower esobora kuhindura ebiragiro binu. Ebiragiro ebihindwirwe bitandika kukora ekiro kyonyini ekibiba bihindurwirweho. Nitukusaba oikale n’orora ha peeji enu osobole kurora ebiragiro ebirukukora omu kasumi ako.
Ebiragiro n’Obusobozi bwa Kooti
Ebiragiro binu nibiija kuteekwa omu nkorra kusigikirra ha biragiro ebirukulema Isaza lya New York, U.S.A. Obucwi bw’emisango bwona bwina kutwarwa omu emu ha kooti eziri omw’isaza lya New York, U.S.A.
Kakuba Kooti Ecwamu Butajunaana
Kakuba kooti ecwamu kugurukya amaiso ekimu ha biragiro binu rundi butajunaana ogu aba acwire ekimu ha biragiro byaitu, ebiragiro ebindi byona biija kusigara nibikora. Watchtower obu eraaba etajunaine omuntu wena acwire ebiragiro binu, tikirukumanyisa ngu ebiragiro byayo tibikyakora rundi ngu tekyaina obusobozi obw’okujunaana omuntu wena.
Endagaano
Ebiragiro binu nibyo ndagaano ekozerwe hagati ya Watchtower naiwe. Neyoleka omulingo osemeriire kukozesamu omukura gunu, kandi nibyo bigarukire omu kiikaro eky’endagaano enkuru.


text:
SSENTEBE wa Buganda Twezimbe, John Fred Kiyimba Freeman akoze omukolo gw’okwebaza Katonda olw’ebirungi by’amukozesezza omuli okukulira omulimu gw’okunoonya Ettoffaali, okubeera ku nkiiko z’ekkanisa ez’enjawulo n’ebirala.
Omukolo gwabadde ku kkanisa y’Abatukuvu bonna e Busimbi mu Bulabirizi bw’e Mityana ku Ssande ewedde nga gwakulembeddwa Omulabirizi w’e Mityana, Dr. Stephen Kazimba Mugalu ne Jackson Matovu owa Central Buganda.Waabaddeyo n’Abalabirizi abaawummula; Dr. Micheal Ssenyimba, Eria Paul Luzinda, George Ssenabulya ne Wilson Mutebi.
Katikkiro ng’abuuza ku muzinyi omu ku baasanyusizza abagenyi
Mu kubuulira kwe, Dr. Kazimba yategeezezza nti Buganda yali yava ku ntikko olw’abantu okwesamba Katonda n’agamba nti okuddayo ku ntikko Obuganda bwonna bulina okwewaayo eri omutonzi okuluhhamya byonna ebiri mu bulamu bwabwe.
Kiyimba yagabudde abagenyi be mu maka ga bakadde be; omugenzi Ssaalongo Christopher Mukasa ne Nnaalongo Solome Nalukwago e Buswabulongo mu kabuga k’e Mityana.


text:
Olubereberye
Essuula 40
1 Awo olwatuuka oluvannyuma lw'ebyo, omusenero wa kabaka w'e Misiri n'omufumbiro we ne banyiiza mukama waabwe kabaka w'e Misiri.
2 Falaawo n'asunguwalira abaami be bombi, omukulu w'abasenero, n'omukulu w'abafumbiro.
3 n'abasiba mu nnyumba ey'omukulu w'abambowa, mu kkomera, mu kifo Yusufu mwe yasibirwa.
4 Omukulu w'abambowa n'abateresa Yusufu, n'abaweereza: ne bamalayo ekiseera nga basibiddwa.
5 Ne baloota ekirooto bombi, buli muntu ekirooto kye mu kiro kimu, buli muntu ng'amakulu g'ekirooto kye bwe gali, omusenero n'omufumbiro wa kabaka w'e Misiri, abaasibibwa mu kkomera.
6 Yusufu n'ayingira gye baali enkya, n'abalaba, era, laba, baali banakuwadde.
7 N'abuuza abaami ba Falaawo abaasibirwa awamu naye mu nnyumba ya mukama we, ng'ayogera nti Kiki ekinakuwazizza bwe kityo amaaso gammwe leero?
8 Ne bamugamba nti Tuloose ekirooto, so siwali ayinza okutegeeza amakulu gaakyo. Yusufu n'abagamba nti Okutegeeza amakulu si kwa Katonda? mukimbuulire, mbeegayiridde.
9 Omusenero omukulu n'abuulira Yusufu ekirooto kye, n'amugamba nti Mu kirooto kyange, laba, omuzabbibu gubadde mu maaso gange;
10 ne ku muzabbibu kubaddeko amatabi asatu: ne guba ng'ogwanya, ne gusansula ebimuli; n'ebirimba byagwo ne bibala ezabbibu ennyengevu:
11 n'ekikompe kya Falaawo kibadde mu mukono gwange; ne nzirira ezabbibu, ne nzikamulira mu kikompe kya Falaawo, ne mpaayo ekikompe mu mukono gwa Falaawo.
12 Yusufu n'amugamba nti Gano ge makulu gaakyo: amatabi asatu ze nnaku essatu;
13 walibaawo nate ennaku ssatu Falaawo n'alyoka agulumiza omutwe gwo n'akukomyawo mu bwami bwo: era onoowangayo ekikompe mu mukono gwa Falaawo, ng'empisa bwe yali edda bwe wali omusenero we.
14 Naye onjijukiranga nze bw'oliraba ebirungi, ondage nze ekisa, nkwegayiridde, onjogerangako eri Falaawo, onziye mu nnyumba muno:
15 kubanga amazima nanyagibwa mu nsi ey'Abaebbulaniya: era ne kuno sikolanga kigambo ekyandibanteesezza mu kkomera.
16 Omufumbiro omukulu bwe yalaba ng'amakulu malungi, n'agamba Yusufu nti Nange mbadde mu kirooto kyange, era, laba, ebibbo ebisatu ebibaddemu emmere enjeru ne biba ku mutwe gwange:
17 ne mu kibbo ekya waggulu mubaddemu engeri zonna ez’emmere enjokye eza Falaawo; ennyonyi ne ziziriira mu kibbo ku mutwe gwange.
18 Yusufu n'addamu n'ayogera nti Gano ge makulu gaakyo: ebibbo ebisatu ze nnaku essatu;
19 walibaawo nate ennaku ssatu Falaawo n'alyoka agulumiza omutwe gwo okuva ku ggwe, era alikuwanika ku muti; n'ennyonyi zirirya ennyama yo okugiggya ku ggwe.
20 Awo olwatuuka ku lunaku olw'okusatu, lwe lunaku Falaawo lwe yazaalibwako, n'afumbira abaddu be bonna embaga; n'agulumiza omutwe gw'omusenero omukulu n'omutwe gw'omufumbiro omukulu mu baddu be.
21 N'akomyawo nate omusenero omukulu mu busenero bwe; n'awangayo ekikompe mu mukono gwa Falaawo:
22 naye n'awanika omufumbiro omukulu: nga Yusufu bwe yabategeeza amakulu.
23 Naye omusenero omukulu n'atajjukira Yusufu, naye n'amwerabira.


text:
Okubala
Chapter 34
1 Mukama n'agamba Musa nti
2 Lagira abaana ba Isiraeri obagambe nti Bwe muliyingira mu nsi ya Kanani, (eyo ye nsi eribagwira okuba obusika, ensi ya Kanani ng'ensalo zaayo bwe ziri,)
3 kale oluuyi lwammwe olw'obukiika obwa ddyo luliva ku ddungu Zini ne luyita ku mabbali ga Edomu, n'ensalo yammwe ey'obukiika obwa ddyo eriva ku nkomerero y'Ennyanja Ey'omunnyo ebuvanjuba:
4 n'ensalo yammwe erikyukira ku luuyi olw'obukiika obwa ddyo olw'ekkubo eririnnya ku Akulabbimu, n'eyita n'etuuka Ezini: n'enkomerero yaayo eriba ku luuyi olw'obukiika olwa ddyo olw'e Kadesubanea; era erifuluma okutuuka e Kazaladali, n'eyita n'etuuka e Yazimoni:
5 era ensalo erikyukira okuva e Yazimoni okutuuka ku mugga ogw'e Misiri, n'enkomerero yaayo eriba ku nnyanja.
6 N'okuba ensalo ey'ebugwanjuba, muliba n'ennyanja ennene n'ensalo yaayo: eyo y'eriba ensalo yammwe ey'ebugwanjuba.
7 N'eno y'eriba ensalo yammwe ey'obukiika obwa kkono: okuva ku nnyanja ennene mulyerambira olusozi Koola:
8 okuva ku lusozi Koola muliramba okutuuka w'oyingirira e Kamasi; n'enkomerero y'ensalo eriba ku Zedada:
9 era ensalo erifuluma okutuuka e Zifuloni, n'enkomerero yaayo eriba ku Kazalenaani: eyo y'eriba ensalo yammwe ey'obukiika obwa kkono.
10 Era muliramba ensalo yammwe ey'ebuvanjuba okuva e Kazalenaani okutuuka e Sefamu:
11 era ensalo eriva e Sefamu n'ekka e Libula ku luuyi olw'ebuvanjuba olw'e Yaini; era ensalo erikka, n'etuuka ku lubalama lw'ennyanja ey'e Kianeresi ebuvanjuba:
12 era ensalo erikka n'etuuka ku Yoludaani, n'enkomerero yaayo eriba ku Nnyanja Ey'omunnyo: eyo y'eriba ensi yammwe ng'ensalo zaayo bwe ziriba enjuyi zonna.
13 Musa n'alagira abaana ba Isiraeri ng'ayogera nti Eyo ye nsi gye mulisikira n'obululu, Mukama gy'alagidde okuwa ebika omwenda n'ekika eky'ekitundu:
14 kubanga ekika ky'abaana ba Lewubeeni ng'ennyumba za bakitaabwe bwe ziri, n'ekika ky'abaana ba Gaadi ng'ennyumba za bakitaabwe bwe ziri, baamala okuweebwa obusika bwabwe n'ekika eky'ekitundu ekya Manase baamala okubuweebwa:
15 ebika ebibiri n'ekika eky'ekitundu baamala okuweebwa obusika bwabwe emitala wa Yoludaani e Yeriko ebuvanjuba enjuba gy'eva.
16 Mukama n'agamba Musa nti
17 Gano ge mannya g'abasajja abalibagabira ensi okuba obusika: Eriyazaali kabona ne Yoswa mutabani wa Nuni.
18 Era mulitwala omukulu omu ku buli kika, okugaba ensi okuba obusika.
19 Era gano ge manaya g'abasajja: ku kika kya Yuda Kalebu mutabani wa Yefune.
20 Ne ku kika ky'abaaaa ba Simyoni Semweri mutabani wa Ammikudi.
21 Ku kika kya Benyamini, Eridaadi mutabani wa Kisuloni.
22 Ne ku kika ky'abaana ba Ddaani, omukulu omu Buki mutabani wa Yoguli.
23 Ku baana ba Yusufu: ku kika ky'abaana ba Manase, omukulu omu Kanieri mutabani wa Efodi;
24 ne ku kika ky'abaana ba Efulayimu omukulu omu Kamueri mutabani wa Sifutani.
25 Ne ku kika ky'abaana ba Zebbulooni, omukulu omu Erizafani mutabani wa Palunaki.
26 Ne ku kika ky'abaana ba Isakaali, omukulu omu Palutieri mutabani wa Azani.
27 Ne ku kika ky'abaana ba Aseri, omukulu omu Akikuda mutabaai wa Seromi.
28 Ne ku kika ky'abaana ba Nafutaali, omukulu omu Pedakeri mutabani wa Ammikudi.
29 Abo be baabo Mukama be yalagira okugabira abaana ba Isiraeri obusika mu nsi ya Kanaani.


text:
Essuula 1
1 Pawulo, omuddu wa Yesu Kristo, eyayitibwa okuba omutume, eyayawulirwa enjiri ya Katonda,
2 gye yasuubiriza edda mu bannabbi be mu byawandiikibwa ebitukuvu,
3 ebigambo ebyogera ku Mwana we, eyazaalibwa mu zzadde lya Dawudi mu mubiri,
4 eyalagibwa okuba Omwana wa Katonda mu maanyi, mu mwoyo gw'obutukuvu, olw'okuzuukira kw'abafu, Yesu Kristo Mukama waffe,
5 eyatuweesa ekisa n'obutume olw'okuwulira okuva mu kukkiriza mu mawanga gonna, olw'erinnya lye;
6 era nammwe muli mu bo, abayitibwa okuba aba Yesu Kristo:
7 eri bonna abali mu Ruumi, abaagalwa Katonda, abayitibwa okuba abatukuvu: ekisa kibe nammwe n’emirembe ebiva eri Katonda Kitaffe ne Mukama waffe Yesu Kristo.
8 Okusooka, nneebaza Katonda wange ku bwa Yesu Kristo ku lwammwe mwenna, kubanga okukkiriza kwammwe kubuulirwa mu nsi zonna.
9 Kubanga Katonda ye mujulirwa wange, gwe mpeerereza mu mwoyo gwange mu njiri y'Omwana we, bwe njogera ku mmwe obutamala,
10 nga nneegayirira bulijjo mu kusaba kwange ndyoke ntambuzibwe bulungi ne kaakano, Katonda bw’ayagala, okujja gye muli.
11 Kubanga mbalumirwa okubalaba, ndyoke mbawe ku kirabo eky'omwoyo, mulyoke munywezebwe:
12 kwe kusanyukagana awamu nammwe olw'okukkiriza kwammwe n'okwange.
13 Era, ab'oluganda, saagala muleme kumanya ng'emirundi mingi nalowoozanga okujja gye muli (ne nziyizibwanga okutuusa kaakano), era ndyoke mbeereko n'ebibala mu mmwe, era nga mu mawanga amalala.
14 Abayonaani era ne bannaggwanga, ab'amagezi era n'abasirusiru, bammanja.
15 Era kyenva njagala okubabuulira enjiri nammwe abali mu Ruumi nga bwe nnyinza.
16 Kubanga enjiri tenkwasa nsonyi: kubanga ge maanyi ga Katonda olw’okulokola eri buli akkiriza okusookera Muyudaaya era n'eri Omuyonaani.
17 Kubanga mu yo obutuukirivu bwa Katonda bubikkulibwa obuva mu kukkiriza okutuusa mu kukkiriza: nga bwe kyawandiikibwa nti Naye omutuukirivu anaabanga mulamu lwa kukkiriza.
18 Kubanga obusungu bwa Katonda bubikkulibwa okuva mu ggulu ku butatya Katonda bwonna n'obutaba na butuukirivu obw'abantu abaziyiza amazima mu butaba na butuukirivu;
19 kubanga ebya Katonda ebimanyika birabika eri bo: kubanga Katonda yabibalabisa.
20 Kubanga ebibye ebitalabika okuva ku kutonda ensi birabikira ddala nga bitegeererwa ku bitonde, obuyinza bwe obutaggwaawo n'obwakatonda bwe; babeere nga tebalina kya kuwoza:
21 kubanga, bwe baamanya Katonda, ne batamugulumizanga nga Katonda newakubadde okumwebazanga, naye ne bagobereranga ebitaliimu mu mpaka zaabwe, omutima gwabwe omusirusiru ne guzikirizibwa.
22 Bwe beeyita ab'amagezi, so nga baasiruwala,
23 ne bawaanyisa ekitiibwa kya Katonda ataggwaawo okufaanana ekifaananyi ky'omuntu aggwaawo, n'eky'ebibuuka n'eky'ebirina amagulu ana n'eky'ebyewalula.
24 Katonda kyeyava abawaayo eri obugwagwa mu kwegomba kw'emitima gyabwe, okwonoonanga ekitiibwa ky'emibiri gyabwe bokka na bokka:
25 kubanga amazima ga Katonda baagawaanyisaamu obulimba, ne basinzanga ne baweerezanga ekitonde okusinga Omutonzi, eyeebazibwa emirembe n'emirembe, Amiina.
26 Katonda kyeyava abawaayo eri okukwatibwa okw'ensonyi: kubanga abakazi baabwe baawaanyisa ekikolwa kyabwe eky'obuzaaliranwa ne bakifuula ekitali kya buzaaliranwa:
27 era n'abasajja bwe batyo, bwe baaleka ekikolwa eky'omukazi eky'obuzaaliranwa, ne baakanga mu kwegomba kwabwe bokka na bokka, abasajja n'abasajja nga bakolagananga ebitasaana, era nga baweebwanga mu bo bokka empeera eyo eyasaanira okwonoona kwabwe.
28 Era nga bwe batakkiriza kubeera ne Katonda mu magezi gaabwe, Katonda yabawaayo eri omwoyo ogutakkirizibwa, okukolanga ebitasaana;
29 nga bajjudde obutaba na butuukirivu bwonna, obubi, okwegomba, ettima; nga bajjudde obuggya, obussi, okuyomba, obukuusa, enge; abageya,
30 abalyolyoma, abakyawa Katonda, ab'ekyejo, ab'amalala, abeenyumiriza, abayiiya ebigambo ebibi, abatawulira bazadde baabwe,
31 abatalina magezi, abaleka endagaano, abataagalana, abatalina kusaasira:
32 abamanya omusango gwa Katonda, nti abakola ebyo basaanidde kufa, tebabikola bukozi, era naye basiima ababikola.


text:
Wabaddewo okusika omugwa mu palamenti olwaleero nga ababaka ku ludda oluvuganya bagezaako okusimbira ekkuuli bajeti ya kcca okuyisibwa. Kino kiddiridde omubaka wa munisipaali ye Masaka Mathuis Mpuuga okuleta alipota eyawukana ku yakolebwa bane ku kakiiko akakalo ku nsonga z’obwa Pulezidenti nga egambam nti Minisita wa Kampala Frank Tumwebaze yamenya amateka okuleeta bajeti mu palamenti nga tewali bukiiko bwa KCCA , sso nga ne Loodi Meeya tali mu ofiisi. Kyoka Minista Frank Tumwebaze ategeezezza palamenti nti wadde kino wekiri naye , etteeka limuwa obuyinza okulagira Nankulu wa Kampala okukola bajeti , gyamuwa nagyetegereza oluvanyuma nagireeta mu palamenti .
Posted 18 hours 56 min ago..


text:
Bya VALLY MUGWANYA
SC VILLA eggye Hassan Wasswa eyagobwa mu KCCA FC ku katebe, bw'emututte okugyegattako.
Maneja wa Villa, Deo Luyimbazi, yakakasizza amawulire gano n'agamba:" Kituufu Wasswa muzannyi waffe era twamuwadde endagaano ya mwaka gumu."
Yagasseeko nti mu ndagaano eno mulimu obuwaayiro obumukkiriza okugenda okuzannya omupiira ogw'ensimbi singa abeera afunye ttiimu emwagala.
" Wasswa wa ddembe okuzannya ogw'ensimbi naye mu kiseera kino tumusuubira mu nkambi yaffe e Mityana okwegatta ku banne," Luyimbazi bwe yagambye.
Wasswa yeegasse ku bazannyi okuli Nicholas Sebwato ne Fahad Kawooyana abeegatta ku Villa nga bava mu KCCA.
Wasswa yakoma okuyitibwa mu Cranes ku mupiira Madagascar mwe yawangulira Uganda (2-1) omwayo, ogwali ogw'okusunsulamu abaneegatta mu bibinja omunaava anaazannya empaka za Afrika omwaka ogujja e Morocco.
Uganda kati eri mu kibinja omuli Ghana, Guinea ne Togo, era ekyalira Ghana nga September 6.


text:
Olhughano 59: Busana Naki Dawudi Atholere Inyathibitha
DAWUDI akabya abir’itha Goliata, mukulhu wa basirikali abe Israeli ya Abineri akaletha Dawudi eyiri Saulo. Saulo akatsemera Dawudi ya kutsibu. Neryo akamukolha mwa mukulhu w’amahe iwe n’erimuthwalha eriyikalha omwa nyumba y’omwami.
Enyuma waho, abasirikali bakabya basubulha okw’ilhwa n’Abafilistini, abakali bak’imba bathi: ‘Saulo abir’itha esyankumi, aliriryo Dawudi esyankumi sy’amakumi.’ Kino kikaleka Saulo inyakwa obuha, kusangwa Dawudi amahebwa erisikibwa erilengire eriwe. Aliriryo mughalha wa Saulo ya Yonatana iyo syakwire obuha. Anzire Dawudi ya kutsibu, kandi na Dawudi anzire Yonatana. Busana n’eki ababiri bakalhaghana bathi mughulhu wosi bakendi syikalha ibane banywani.
Dawudi ni muwathi mubuya ow’enanga, kandi Saulo anzire omuziki ow’akawatha. Aliriryo kiro kighuma erihali rya Saulo likaleka inyakolha ekindu kibi. Dawudi akabya anamuwatha enanga, Saulo akahamba erithumo liwe n’eriritsungya, inyane mubugha athi: ‘Ngendi tsimithira Dawudi y’okwa lhuhimbo!’ Aliriryo Dawudi akayihengeka, n’erithumo lika taruka. Enyuma waho, kandi Dawudi akabalha erithumo lya Saulo omurundi owakabiri. Eki kikaleka Dawudi inyaminya athi atholere inya yikengemerera kutsibu.
Wukin’ibukire erilhaghana lya Saulo akolha? Mwabugha athi angahere mwali wiwe eribya mukali w’omulhume oyuwang’ithire Goliata. Erighunzerera Saulo akabwira Dawudi athi anganathwalha mwali wiwe Mikali, aliriryo atsuke eritha esyanzighu siwe Abafilisitini 100. Thalengekania okw’ekyo! Saulo kwenene awithe amaha athi Abafilisitini bakend’itha Dawudi. Aliriryo bakalemawa, neryo Saulo akahereraya Dawudi ya mwali wiwe eribya mukali wiwe.
Kiro kighuma Saulo akabwira Yonatana n’abaghombe biwe abosi ngokw’anzire eritha Dawudi. Aliriryo Yonatana akabwira thatha wiwe athi: ‘Wulikikolha Dawudi yanabi. Siali athakukolera kindu kibi. Kulhusyako, obuli kindu ekyalhwe akakolha kilhwe kika kuwathikya. Mwahira engebe yiwe y’omwa kabi omughulhu itha Goliata, kandi omughulhu walhangira wuthya muwasima.’
Saulo akahulikirira mughalha wiwe, kandi akalhaghana ngokwa siendi huthalya Dawudi. Bakasubulhaya Dawudi, kandi akakolera Saulo omwa nyumba yiwe ngokw’anabya akakolha. Aliriryo, kiro kighuma, Dawudi akabya anemwimba, Saulo kandi akaghusa oku Dawudi kw’erithumo. Dawudi akayihengeka, n’erithumo lika swiraya olhuhimbo. Ono w’omurundi owa kasathu! Ibbwa lero Dawudi amaminya athi atholere inyathibithira ighuma!
Omw’ithumbi eryo Dawudi akaghenda eka wiwe. Aliriryo Saulo akatsindika abalhume eriya mwitha. Mikali amaminya ekya thatha wiwe akatheka-theka erikolha. Busana n’ekyo akabwira mwira wiwe athi: ‘Wamathendi ghenda omwa kiro, omwa ngyakya wukendi syabya kinda.’ Omwa kiro omo Mikali akawathikya Dawudi eritswa akalhaba omw’idirisa. Habw’ebirimo ng’irinda Dawudi atholere inya bisama hanu na halya nuku Saulo sya mubane.
1 Samweli 18:1-30; 19:1-18.
Ebibulyo
- Busana naki Saulo akwire erihali oku Dawudi, aliriryo mughalha wa Saulo ya Yonatana ni wambaghane athi?
- Kiro kighuma Dawudi akabya anamuwathira Saulo y’enanga, ekikabya niki?
- Saulo akabwira Dawudi athi atholere inyatsuka erikolha ki imwathwalha mwali wiwe ya Mikali nga mukali wiwe, kandi ekikaleka Saulo inyabugha eki niki?
- Ngokwa ekisasani kikakanganaya, Dawudi akabya awathira Saulo y’enanga, niki ekikabya omurundi owakasathu?
- Mikali akawathikaya athi erilhamya engebe ya Dawudi, kandi Dawudi atholere inyakolha ki ahabw’ebirimo irinda?
Ebibulyo eby’eryongerako
- Soma 1 Samweli 18:1-30.
Olhwanzo olhuthe thwika olhwabya ahakathi-kathi ka Dawudi na Yonatana lhuka kanganaya lhuthi olhwanzo olhuli ahakathi-kathi “k’esindi mbuli” “n’endeko nge”? (1 Sam. 18:1; Yn. 10:16; Luka 12:32; Zek. 8:23)
Nomwakine indi Yonatana yuwangabere muwetwa wa Saulo, 1 Samweli 18:4 akakanganaya athi erisikya erilhabirirye erya Yonatana awithe okw’omwami oyuwasombolhawa?
Eky’erireberyako kya Saulo kikakanganaya kithi ngokwa erihali lyangana kolya okwa kibi kinene, kandi eki kikathukunga kithi? (1 Sam. 18:7-9, 25; Yak. 3:14-16)
- Soma 1 Samweli 19:1-17.
Yonatana mwahira athi engebe yiwe y’omwa kabi omughulhu akanaya ebinywe ibisakangire omu 1 Samweli 19:4, 5? (1 Sam. 19:1, 6)


text:
Yeremiya
Chapter 26
1 Yekoyakimu mutabani wa Yosiya kabaka wa Yuda nga kyajje alye obwakabaka ekigambo kino ne kijja okuva eri Mukama nga kyogera nti
2 Bw'atyo bw'ayogera Mukama nti Yimirira mu luggya olw'ennyumba ya Mukama, ogambe ebibuga byonna ebya Yuda, abajja okusinziza mu nnyumba ya Mukama, ebigambo byonna bye nkulagira okubagamba; tolekaayo na kimu.
3 Mpozzi baliwulira ne bakyuka buli muntu okuleka ekkubo lye ebbi; ndyoke nejjuse obubi bwe nteesa okubakola olw'obubi obw'ebikolwa byabwe.
4 Era obagambanga nti Bw'ati bw'ayogera Mukama nti Bwe mutampulirize okutambuliranga mu mateeka gange ge ntadde mu maaso gammwe,
5 okuwulirizanga ebigambo by'abaddu bange bannabbi be mbatumira, okugolokoka nga ngolokoka mu makya ne mbatuma, naye mmwe ne mutawuliriza;
6 kale ndifuula ennyumba eno okuba nga Siiro, era ndifuula ekibuga kino ekikolimo eri amawanga gonna ag'omu nsi.
7 Awo bakabona ne bannabbi n'abantu bonna ne bawulira Yeremiya ng'ayogerera ebigambo ebyo mu nnyumba ya Mukama.
8 Awo olwatuuka Yeremiya bwe yamalira ddala okwogera byonna Mukama bye yali amulagidde okugamba abantu bonna, bakabona ne bannabbi n'abantu bonna ne bamukwata nga boogera nti Tooleme kufa.
9 Kiki ekikulaguzizza mu linnya lya Mukama ng'oyogera nti Ennyumba eno eriba nga Siiro n'ekibuga kino kiriba matongo nga tewali muntu akibeeramu? Abantu bonna ne bakuŋŋaanira awali Yeremiya mu nnyumba ya Mukama.
10 Awo abakungu ba Yuda bwe baawulira ebyo, ne bambuka nga bava mu nnyumba ya kabaka, ne bajja mu nnyumba ya Mukama; ne batuula awayingirirwa mu mulyango omuggya ogw'ennyumba ya Mukama.
11 Awo bakabona ne bannabbi ne bagamba abakungu n'abantu bonna nti Omusajja ono asaanidde okufa; kubanga alagudde ku kibuga kino nga bwe muwulidde n'amatu gammwe mmwe.
12 Awo Yeremiya n'agamba abakungu bonna n'abantu bonna nti Mukama ye yantuma okulagula ku nnyumba eno ne ku kibuga kino ebigambo byonna bye muwulidde.
13 Kale nno mulongoose amakubo gammwe n'ebikolwa byammwe, mugondere eddoboozi lya Mukama Katonda wammwe; kale Mukama alyejjusa obubi bw'aboogeddeko.
14 Naye nze, laba, ndi mu mukono gwammwe: munkole nga bwe musiima era bwe kiri eky'ensonga mu maaso gammwe.
15 Kyokka mutegeerere ddala bwe munanzita muneereetako omusaayi ogutaliiko musango ne ku kibuga kino ne ku abo abakibeeramu: kubanga mazima Mukama ye antumye gye muli okwogera ebigambo bino byonna mu matu gammwe.
16 Awo abakungu n'abantu bonna ne bagamba bakabona ne bannabbi nti Omusajja ono tasaanidde kufa; kubanga ayogeredde naffe mu linnya lya Mukama Katonda waffe.
17 Awo ne wagolokoka abamu ku bakadde b'ensi ne bagamba ekibiina kyonna eky'abantu nti
18 Mikaaya Omumolasi yalagulira mu mirembe gya Keezeekiya kabaka wa Yuda; n'agamba abantu bonna aba Yuda ng'ayogera ati Bw'ati bw'ayogera Mukama w'eggye nti Sayuuni lulikabalwa ng'ennimiro ne Yerusaalemi kirifuuka bifunvu, n'olusozi olw'ennyumba luliba ng'ebifo ebigulumivu eby'omu kibira.
19 Keezeekiya kabaka wa Yuda ne Yuda yenna baamala ne bamutta? teyatya Mukama, ne yeegayirira ekisa kya Mukama, Mukama ne yejjusa obubi bwe yali aboogeddeko? Bwe tutyo twandyonoonye nnyo emmeeme zaffe ffe.
20 Era waaliwo omusajja eyalagulira mu linnya lya Mukama, Uliya mutabani wa Semaaya ow'e Kiriyasuyalimu; n'oyo yalagula ku kibuga kino ne ku nsi eno ng'ebigambo byonna ebya Yeremiya bwe bibadde:
21 awo Yekoyakimu kabaka n'abasajja be bonna ab'amaanyi n'abakungu bonna bwe baawulira ebigambo bye, kabaka n'ayagala okumutta; naye Uliya bwe yakiwulira, n'atya n'adduka n'agenda mu Misiri:
22 Yekoyakimu kabaka n'atuma abantu e Misiri, Erunasani mutabani wa Akubooli, n'abasajja abamu wamu naye e Misiri:
23 ne bakimayo Uliya mu Misiri, ne bamuleeta eri Yekoyakimu kabaka; n'amutta n'ekitala, n'asuula omulambo gwe mu malaalo g'abakopi.
24 Naye omukono gwa Akikamu mutabani wa Safani ne guba wamu ne Yeremiya baleme okumuwaayo mu mukono gw'abantu okumutta.